title: Minikannettava

text: Tähän minikannettavien uuden aallon filosofiaan kuului pieni, 7" tai 8.9" näyttö, flash-kiintolevy ja Linux-käyttöjärjestelmä. Laitteista pyrittiin näin tekemään yksinkertaisia ja edullisia. Myöhemmin näyttö kuitenkin suureni 10.1" kokoon ja normaalit kiintolevyt otettiin käyttöön. Myös Microsoft ei halunnut jäädä kelkasta pois ja koneissa alkoi esiintyä Windows-käyttöjärjestelmää. Muutokset lisäsivät laitteiden hintaa jonkin verran.


title: Minikannettava

text: NPD:n markkinaseurannan mukaan minikannettavissa vain 10 % käytti Windows-käyttöjärjestelmää vuoden 2008 alkupuoliskolla, mutta kesällä 2009 USA:ssa myytävistä minikannettavista sitä käytti noin 98 %.


title: Minikannettava

text:
Vuonna 2012 edulliset 10.1" näytöllä varustetut minikannettavat katosivat markkinoilta ja minikannettavat siirtyivät jälleen ylempiin hintaluokkiin.
2010-luvun alussa minikannettavien paikan veivät yleistyneet taulutietokoneet.


title: Minikannettava

text: Yksi ensimmäisiä edullisia Netbook-tietokoneita oli OLPC-hankkeen kehittämä " XO-1" kannettava tietokone . Tavoitteena oli kehittää sadan dollarin hintainen tietokone kehitysmaiden koululaisten käyttöön. Kehitysmaa-pc:ksi nimetty OLPC-projekti loi markkinat aivan uudentyyppiselle kannettavalle myös kehittyneissä maissa . Asus toi ensimmäisten joukossa vapaille markkinoille luokkaan sijoittuvan kannettavansa Eee PC:n 2007 . Asuksen julkistusta seurasi MSI:n Wind PC 2008. Muita valmistajia ovat HP, Dell ja Acer .


title: No Place to Hide

text: No Place to Hide on yhdysvaltalaisen metalliyhtyeen Korn toisen albumin Life is Peachy ensimmäinen single. Singlenä se julkaistiin vuonna 1996 eli samana vuonna kuin Life is Peachykin.


title: No Place to Hide

text: Kappale sai Grammy-ehdokkuuden vuonna 1998 ja se sijoittui Ison-Britannian listoilla sijalle 26.


title: Iili

text: Iili on Marvel Comicsin sarjakuvahahmo. Iili esiintyi ensimmäisen kerran "Uncanny X-Men" -lehden osassa 179, jossa hänet esitellään Manhattanin viemäreissä asuvaksi morlokiksi.


title: Iili

text: Vihreäihoisen Iilin vanhemmat hylkäsivät hänet jo lapsena, kun Iilin mutaatio ilmeni. Morlokki Caliban kuitenkin löysi hänet ja vei Iilin morlokkien asuttamiin viemäreihin Annaleen hoitoon, joka kasvatti Iilin sekä muita orpoja mutantteja omina lapsinaan. Ajan myötä Iili ystävystyi Tekijä-X:n suojeleman Artie Maddicksin kanssa ja tapasi myös Ryhmä-X:n useaan otteeseen.


title: Iili

text: Myöhemmin Herra Pahuus lähetti palkkaamansa marauderit viemäristöön tappamaan kaikki morlokit päästäkseen eroon "geneettisesti epäpuhtaista" mutanteista. Useiden morlokkien kuollessa, Iili ja Caliban selviytyivät Voimajengin ja Tekijä-X:n avulla. Menetettyään kotinsa viemäreissä, Iili jäi Artien kanssa Tekijä-X:n joukkoon, kunnes he ilmoittautuivat St. Simonsin yksityiskouluun, joka hyväksyi oppilaikseen mutanttilapsia.


title: Iili

text: Pian alettuaan käydä tätä koulua, Iili ja Artie joutuivat mutantteja metsästäneiden demonien kaappaamiksi. Iilin teknologisesti paranneltu mutanttiystävä, Taki Matsuya, ja mutanttiryhmä X-Terminaattorit hyökkäsivät yhdessä Uusien Mutanttien kanssa demoniuhkaa vastaan. Taistelu vaaransi koko New Yorkin ja usea sivullinen kuoli ennen kuin taistelu päättyi ja Iili sekä Artie vapautuivat.


title: Iili

text: Iili esiintyy elokuvassa "", jossa häntä esittää Cameron Bright. Häntä kutsutaan pääasiassa Jimmyksi, mutta myös koodinimi Iili esiintyy Pedolle annetuissa kansioissa. Elokuvassa Iili on tärkeässä osassa, sillä hän on mutantteja "parantavan" lääkkeen lähde. Sarjakuvista poiken elokuvan Iili on tavallisen ihmisen näköinen eikä hänellä ole vihreää ihoa. Hänen voimiinsa kuuluu tahaton mutanttivoimien sulkeminen tietyltä etäisyydeltä ja mutanttigeenien vaikutusten poistaminen. Esimerkiksi Pedon ojentaessa kättä Jimmyä kohti, hänen kätensä menettää hetkittäisesti karvapeitteensä.


title: Iili

text: Lääke ei kuitenkaan miellytä kaikkia, sillä Magneto suunittelee Jimmyn tappamista ja hyökkää mutanttijoukkoineen Alcatrazille, jossa Jimmyä pidettiin turvassa. Juggernaut ryntää puolustuslinjan lävitse tehtävänään pojan tappaminen muiden taistellessa ulkopuolella Ryhmä-X:ää ja laitoksen puolustusvoimia vastaan. Juggernautia nopeampi Varjokissa kuitenkin ehtii Jimmyn luokse ensin ja pelastaa tämän. Taistelun loppuessa Jimmy lähtee saarelta Varjokissan ja Jäämiehen kanssa. Elokuvan lopussa nähdään, että Jimmy on liittynyt oppilaaksi Xavierin kouluun, jonka uutena johtajana toimii Storm.


Viestijuoksun Suomen-mestaruuskilpailut 2009 järjestettiin 4.–5. heinäkuuta Raahessa. Helsingin Kisa-Veikot saavutti juniorisarjat mukaan luettuna 11 kultamitalia ollen kaksipäiväisten kilpailuiden menestyksekkäin seura.


title: Viestijuoksun Suomen-mestaruuskilpailut 2009

text: 15-vuotiaiden tyttöjen 4 x 100 metrillä Tampereen Pyrintö (Merika Sumanen, Sara-Leena Kamppuri, Reetta Hurske ja Ella Räsänen) juoksi ikäluokan uuden Suomen ennätyksen 48,67. Aika olisi naisten sarjassa riittänyt pronssimitaliin.


title: Topi Kosonen

text: Topi Kosonen (s. 12. tammikuuta 1982 Lappeenranta) on suomalainen pesäpalloilija. Hän edustaa Superpesis-seura Pattijoen Urheilijoita.


title: Topi Kosonen

text: Kosonen edusti juniorina Lappeenrannan Pesä Ysejä ja Imatran Pallo-Veikkoja. Aikuisten tasolla hänen seurojaan ovat olleet Pesä Ysit, Mäntyharjun Virkistys (2001), Jyväskylän Kiri (2002–2003) ja Pattijoen Urheilijat, jota hän on edustanut kaudesta 2004. Hänet hankittiin Pattijoen lukkariksi Nurmon Jymyyn siirtyneen Antti Tokkarin tilalle.


title: Topi Kosonen

text: Kosonen on voittanut Superpesis-vuosinaan SM-kultaa vuonna 2008, SM-hopeaa vuonna 2006 sekä SM-pronssia vuosina 2011 ja 2012. Lisäksi hän on voittanut pesäpallon halli-SM-turnauksen kultaa vuonna 2007 sekä pronssia vuosina 2012 ja 2013. Mestaruuskauden 2008 jälkeen hänet nimettiin sekä vuoden lukkariksi että vuoden miespesäpalloilijaksi ja lisäksi hän sai pesäpallon pelaajayhdistyksen palkinnot kultainen maila (paras sisäpelaaja) ja kultainen räpylä (paras ulkopelaaja). Hän on myös pelannut viidesti Itä–Länsi-ottelussa, vuosina 2007, 2008, 2009, 2013 ja 2014. Vuosina 2007 ja 2014 hänet valittiin ottelun parhaaksi pelaajaksi.


title: Topi Kosonen

text: Koulutukseltaan Kosonen on liikuntatieteiden maisteri. Hän on työskennellyt liikunnanopettajana Iissä, Haukiputaalla ja Raahessa.


title: Apotit

text: Apotit ("Philemon") eli aiemmalta nimeltään kaljumesikot on mesikkojen heimoon kuuluva varpuslintusuku. Apottien sukuun kuuluu BirdLifen mukaan 15 lajia.


title: Doyle

text: Doyle on englanninkielinen nimi, joka voi esiintyä sekä suku- että etunimenä. Tunnettuja nimen kantajia ovat:


title: Niacin

text: Niacin on yhdysvaltalainen fuusiojazz -yhtye. Yhtyeen perusti vuonna 1996 mm. Mr. Bigissä tunnetuksi tullut bassovirtuoosi Billy Sheehan. Yhtyeessä soittavat hänen lisäkseen rumpali Dennis Chambers sekä kosketinsoittaja John Novello. Suuri osa Niacinin tunnusomaista soundia on Novellon käyttämät Hammond B-3 -urut, joista yhtye on myös saanut inspiraation nimeensä – Niacin () on toinen nimi B -vitamiinille.


title: Niacin

text: Yhtyeen kaikki jäsenet ovat olleet mukana lukuisissa jazz-, ja rockprojekteissa, minkä ansiosta Niacinin musiikista on kuultavissa piirteitä molemmista tyylilajeista. Musiikki on kokonaan instrumentaalista lukuun ottamatta "Deep"-albumia, jonka yhdellä kappaleella vierailee laulajana Deep Purplen Glenn Hughes.


title: Blind

text: Blind voi tarkoittaa seuraavia:


title: Tarkan

text: Tarkan Tevetoğlu (s. 17. lokakuuta 1972) on World Music -palkittu turkkilainen poplaulaja. Hän on julkaissut useita platinalevyjä uransa aikana, ja albumeita on myyty arviolta 15 miljoonaa. Hän tuottaa musiikkia myös yrityksensä HITT Musicin kautta, joka perustettiin helmikuussa 1997. Ahmet Ertegün piti häntä yhtenä parhaista live-esiintyjistä, joita hän oli koskaan nähnyt. Tarkan on syntynyt Saksassa, mutta hänen ollessaan 14-vuotias hänen vanhempansa päättivät palata takaisin kotimaahansa Turkkiin. Siellä Tarkan löysi intohimonsa musiikkiin. Hän aiheutti paheksuntaa PETAssa esiintymällä levynsä "Come Closer" kannessa eläimen turkkiin pukeutuneena, myöhemmin Tarkan kertoi rakastavansa eläimiä.


title: Cadillac Eldorado

text: Cadillac Eldorado on yhdysvaltalaisen Cadillacin valmistama luksusauto, jota valmistettiin vuodesta 1953 vuoteen 2002 kahdeksassa sukupolvessa.


title: Cadillac Eldorado

text: Cadillac lanseerasi Eldoradon mallistonsa huipulle ja esitteli sen mallivuodelle 1953. Eldoradon tarkoitus oli erottua kaikista muista autoista kaikkinaisella loistokkuudellaan ja suurilla tehoillaan. Eldoradoa oli kuitenkin saatavana ainoastaan 2-ovisena convertiblenä ja lisäksi se ylihinnoiteltiin lähes puolet kalliimmaksi kuin muut Cadillacit. Eldoradon kysyntä ei vastannut odotuksia ja vuoden 1953 mallia valmistettiin vain 532 kappaletta.


title: Cadillac Eldorado

text: Seuraavana vuonna Cadillac alensi tuntuvasti Eldoradon hintoja (vuosimalli 1953 maksoi 7750 dollaria, 1954 puolestaan 5738 $. Maltillisempi hinnoittelu lisäsi myyntiä ja vuoden 1954 aikana Eldoradosta tuli filmitähtien ja poliitikkojen auto Marilyn Monroesta Dwight Eisenhoweriin. Vuoden myynti oli 2150 kappaletta.


title: Cadillac Eldorado

text: Kaksi seuraavaa vuotta kasvattivat Eldoradon menestystä ja sen hinnat lähtivät uuteen nousuun. Mallistoon tuli convertiblen lisäksi hardtop-korimalli, joka sai nimekseen Eldorado Seville. Vuosina 1967–1958 Cadillac kokeili Eldorado Brouhgham -malleissaan ilmajousitusta, mutta amerikkalaiset pitivät enemmän tutuista ja turvallisista ratkaisuista, eivätkä suostuneet maksamaan kovaa lisähintaa Broughamien teknisistä kokeiluista.


title: Cadillac Eldorado

text: Vuosi 1976 merkitsi Eldoradolle ja koko Cadillacille erään aikakauden vääjäämätöntä loppua, sillä tuona vuonna Cadillac poisti viimeisenä amerikkalaisena autonvalmistajana kangaskaton autoistaan. Viimeisen kahdensadan valmistetun avo-Eldoradon ostamista jonotettiin, ja niistä pyydettiin jopa 20 000 dollaria, joka merkitsi kaksinkertaista listahintaa.


title: Willie Rushton

text: William "Willie" George Rushton (18. elokuuta 1937 Lontoo – 11. joulukuuta 1996 Lontoo) oli brittiläinen kirjailija, näyttelijä ja pilapiirtäjä. Hän oli mukana perustamassa "Private Eye" -satiirilehteä vuonna 1961, ja "That Was the Week That Was" -televisio-ohjelmaa 1962. "I'm Sorry I Haven't a Clue" -visailuohjelman vakiojäseniin hän kuului vuodesta 1974 aina kuolemaansa saakka.


title: Willie Rushton

text: Rushton kirjoitti muun muassa kirjat "William Rushton's Dirty Book" (1964), "The Filth Amendment" (1981) ja "Willie Rushton's Great Moments of History" (1985).


title: The Dodos

text: The Dodos on yhdysvaltalainen rock-trio, jonka muodostavat Meric Long sekä Joe Haener & Logan Kroeber.


title: Suomalainen maatiaiskana

text: Suomalainen maatiaiskana on suomalainen kanarotu, joka on ollut Suomen uhanalaisimpia kotieläinrotuja. Nykyään se on saatu elvytettyä melkein kokonaan takaisin ja se onkin tuttu näky kotitarvekanaloissa.


title: Suomalainen maatiaiskana

text: Suomalaisen maatiaiskanan juuret juontavat rautakaudelle ja se on sopeutunut paikallisiin olosuhteisiin. Myöhemmin nämä paikalliset kanat ovat risteytyneet tuotujen rotukanojen kanssa; nykyiset maatiaiskanat ovat näiden risteytymien jälkeläisiä. 1960-luvulla kotoperäisen kanarodun luultiin kokonaan hävinneen, sillä uudet tuontirodut olivat parempine tuotanto-ominaisuuksineen vallanneet alaa. 1970-luvulla kuitenkin löydettiin Savitaipaleelta kanakanta, joiden hautomista poikasista sai alkunsa "savitaipaleenkana", Suomen yleisin maatiainen. Kanakantoja on nyt löydetty yli kymmenen, ja ne ovat saaneet nimensä löytöpaikan mukaan. Savitaipaleenkanan lisäksi tunnetaan muun muassa kiuruveden-, jussilan-, alhon-, piikkiön- ja hornionkannat. Kannat ovat säilyneet yksittäisten ihmisten säilytystyön tuloksena.


title: Suomalainen maatiaiskana

text: Maa- ja elintarviketalouden tutkimuskeskus (MTT) on vuonna 1998 perustanut maatiaiskanalle oman säilytysohjelman. Ohjelmassa mukana olevat sitoutuvat säilyttämään kanakantaa lajityypillisissä olosuhteissa vähintään neljä vuotta.


title: Suomalainen maatiaiskana

text: Suomalaisen maatiaiskanan ulkomuoto, koko ja luonne vaihtelevat eri kannoissa. Höyhenpeitteen väri vaihtelee. Maatiaiskanat ovat yleissävyltään tummia, mutta on olemassa myös kermanvaaleita ja punaruskeita yksilöitä. Musta on yleisin väri, sitäkin on kiiltävän mustaa ja nokimustaa. Harmaat ja ruskehtavat ovat myös tavallisia. Harvinaisempia ovat vaaleanruskea ja kermanvalkoinen. Kooltaan maatiaiset vastaavat kevyttä munijarotua. Munat ovat 40–55 gramman painoisia, valkoisia tai vaaleanruskeita ja joskus pilkullisia.


title: Suomalainen maatiaiskana

text: Maatiaisten ominaispiirteisiin kuuluu elinvoimaisuus, omatoiminen ravinnonetsiminen, voimakas hautomisvietti, pitkäikäisyys ja kylmänkestävyys. Pienkanalaan maatiaiskana soveltuu monen mielestä kaikista roduista parhaiten.


title: Suomalainen maatiaiskana

text: Kantojen nimet viittaavat kantojen löytöpaikkoihin.


title: Paineilmajarru (rautatietekniikka)

text: Paineilmajarru on yleisin rautatiekalustossa käytetty jarrujärjestelmä. Jarrun on keksinyt George Westinghouse.


title: Paineilmajarru (rautatietekniikka)

text: Itsetoimisessa jarrussa eli koko junaan vaikuttavassa jarrussa junarungon läpi on kytketty kaikkien vaunujen kautta kulkeva jarrujohto, jonka sisältämällä paineilmalla täytetään vaunujen apusäiliöt täyteen käyttöpaineeseen, joka on Suomessa 5 bar. Tällöin vaunujen jarrut ovat irti. Kun junaa halutaan jarruttaa, pienennetään veturissa olevalla kuljettajaventtiilillä jarrujohdon painetta. Vaunussa oleva toimintaventtiili havaitsee tämän, ja päästää apusäiliöstä paineilmaa jarrusylinteriin, joka painaa jarrusylinterissä olevaa mäntää, joka puolestaan mekaanisten välitysten avulla painaa joko jarrutönkät tai -levyt pyöriin kiinni. Maksimi jarrusylinterin paine (4 bar) saavutetaan kun jarrujohdon paine on laskenut 3,5 bariin. Vaikka paine laskisi vielä tämän arvon alle, ei jarruvoima enää lisäänny. Tällaisen järjestelmän etuna on se, että junan katketessa jarrut menevät automaattisesti päälle. Hätäjarru toimii siis jarrujohdon välittömällä tyhjennyksellä.


title: Paineilmajarru (rautatietekniikka)

text: Jarrujen irrotus tapahtuu jälleen nostamalla jarrujohdon painetta. Vaunun toimintaventtiili päästää jarrusylinterin tyhjenemään ja apusäiliön täyttymään uudelleen. Nykyaikaisessa ns. kolmipainejärjestelmässä eli osittain irrottavassa jarrut ovat täysin irrottuneet, kun jarrujohdon paine on noussut takaisin nimellispaineeseen, mutta vanhanaikaisessa kaksipainejärjestelmässä eli suoraan irrottavassa jarrut irtoavat heti kun jarrujohdon paine nousee, jolloin uudelleenjarrutus täydellä jarruvoimalla ei ole heti mahdollinen, vaan vasta kun koko jarrujohdossa on nimellispaine.


title: Paineilmajarru (rautatietekniikka)

text: Jarrujohdon irtoaminen siis päästää kaikki ilmat johdosta pois, joten jarrut kiinnittyvät junan katketessa. Esimerkiksi laskumäkityötä ja vaunuvinssin käyttöä varten toimintaventtiilien yhteydessä on irrotusventtiilit, joista vetämällä vaunujen jarrujen käyttämiseen varastoitu apuilma lasketaan pois ja näin vaunu tai koko vaunusto on liikuteltavissa ilman tarvetta ladata jarrujohtoa täyteen käyttöpaineeseen. Tällöin hätäjarrun vetämisestä ei ole apua, koska johto on jo valmiiksi tyhjä. Aiemmin myös suurin osa vaihtotöistä tehtiin vaunut jarruttomina, mutta nykyinen turvallisuussäännöstö edellyttää itsetoimijarrun käyttöä myös vaihtotöissä.


title: Paineilmajarru (rautatietekniikka)

text: Suoratoimijarru vaikuttaa vain veturiin. Toimintaperiaate on samanlainen kuin itsetoimijarrulla, mutta suoratoimijarrua käytettäessä päästetään suoraan pääsäiliöstä (veturin ilmasäiliö) paineilmaa jarrusylinteriin.


title: Paineilmajarru (rautatietekniikka)

text: EP-jarrussa eli elektropneumaattisessa jarrussa venttiilit ovat sähköohjattuja. Lähiliikennejunissa jarrutettaessa veturin ajopöydässä olevalla jarrukahvalla välitetään sähköisesti kaapeleita pitkin informaatio venttiileille, jotka laskevat pääsäiliöjohdosta ilmaa jarrusylinteriin. Etuna on jarrujen samanaikainen toiminta kaikissa vaunuissa. EP-jarrut toimivat ns. lepovirtaperiaatteella: jarrut pysyvät niin kauan irti, kun virtaa on saatavilla. Virran katketessa jarrut kiinnittyvät automaattisesti.


title: Paineilmajarru (rautatietekniikka)

text: IC-kalustossa EP-venttiilit ohjaavat toimintaventtiilien ohjauspainetta, joka normaalisti olisi jarrujohdon tehtävä. EP-venttiilien ansiosta nopeassa kalustossa jarrut saadaan toimimaan samanaikaisesti, ja nykäisyt ovat harvinaisempia. Häiriötilanteissa tai sähköjen hävitessä interlock-venttiilit kytkeytyvät pois päältä, ja jarrut toimivat jarrujohdon vaikutuksesta.


title: Paineilmajarru (rautatietekniikka)

text: Koko junan jarrujen yhtäaikaisen toiminnan aikaansaamiseksi jarrujen toimintaa on tarkoituksella hidastettu. Ero tehdään asettamalla vaunu- ja veturikohtainen jarrulajiasetin johonkin pääasentoon (Suomessa seuraaviin):Junan jarrutuskyvyn mittaamiseen käytetään jarrupainoprosenttia. Jokaisella vaunu- ja veturiyksilöllä on oma jarrupaino kullakin jarrulajilla (yleensä tonneina) ilmaisemaan jarrujen tehokkuutta. Jarrupainoprosentti saadaan jakamalla junan jarrupaino kokonaispainolla ja kertomalla tulos sadalla. Mikäli junan aikatauluun merkitty jarrupainoprosentti ei täyty, joudutaan suurinta sallittua nopeutta laskemaan, koska junan tulee pystyä pysähtymään tietyllä etäisyydellä.


title: Kašgar

text: Kašgar eli Kashgar, tai Kashi (virallinen translitterointi Kaxgar, /; ), on piirikuntatason keidaskaupunki Xinjiangin uiguurien autonomisella alueella Kiinan kansantasavallassa, ja se on Kašgarin prefektuurin hallintokaupunki. Sen asukasluku on 506 640 (vuonna 2010) ja pinta-ala on 555 neliökilometriä. Kašgar on strategisesti merkittävä.


title: Kašgar

text: Kašgar on keidaskaupunki Xinjiangin autonomisen alueen länsiosassa. Alue kuuluu Tarimin altaaseen ja sen maaperää koostuu lössistä ja lietteestä. Kaupunki on rakennettu Pamirvuoriston juurelle alueelle, jolla Tienšanvuoret yhtyvät Kunlunvuoriin. Historiallinen silkkitie kulki Kašgarin kautta Ferganan laakson läpi kohti Eurooppaa.


title: Kašgar

text: Kašgarin alkuperäinen nimi lienee ollut "Kāš" ja siihen on myöhemmin liitetty vuorta tarkoittava pääte "-yas" iranilaisista kielistä. Kiinalaisissa lähteissä se mainitaan ensi kertaa nimellä "Shule " ja tiibetiäisissä nimellä "Śu-lig". Kiinalaisen historiankirja "Hanshun" mukaan se oli yksi 48 :ta ruhtinaskunnasta läntisillä alueilla. Kiina ulotti valtansa nykyiseen Kašgariin ensimmäistä kertaa 100-luvulla eaa. jolloin alue vallattiin sitä hallinneilta yuezhi-heimolta. Kiinalaisvalta ei kuitenkaan vielä vakiintunut, vaan yuezhit valtasivat Kašgarin takaisin ensimmäisellä vuosisadalla jaa. Tämän jälkeen kaupunkia hallitsivat useat eri paimentolaiskansat.Kiinalaiset hallitsivat sitä vielä' hetkellisesti Tang-dynastian kaudella, mutta he vetäytyivät jälleen vuonna 752. 750-luvulta lähtien aluetta hallitsivat karlukit ja sen väestö turkkilaistui. Varhaisin maininta islamista alueella on maininta Satuk Boghra -nimisestä muslimikaanista, jonka kuolinvuodeksi ilmoitetaan 955-6. Tarina on kuitenkin suurella todennäköisyydellä legenda. Toiset tarinat mainitsevat paikallisten turkkilaisten kääntyneen joukoittain islamiin vuonna 960.


title: Kašgar

text: Noin 950-luvulta lähtien Kašgar oli Tarimin altaan poliittisesti merkittävin keskus. Vuoden 1130 jälkeen karakitaanien alaiset paikalliset hallitsijat haudattiin Tumanjoen varrelle rakennettuun mausoleumiin. Näihin aikoihin Mahmud al-Kašgari kirjoitti hänet tunnetuksi tehneen turkkilaisen sanakirjansa. Mongolit valtasivat Kašgarin vuonna 1219 ja mongolien alaisuudessa kauppa Kiinan ja Keski-Aasian välillä vilkastui. 1300-luvun lopulla Timur Lenkin joukot ryöstivät kaupungin. Myöhemmin kaupunkia hallitsivat dughlatit ja viimeistä dughlatihallitsijaa Mirza Abu Bakr Dughlatia (k. 1514) pidetään nykyisen kaupungin perustajana. Hän purki Kašgarin vanhan linnoituksen ja rakensi uuden Tumanjoen toiselle rannalle.


title: Kašgar

text: Kašgar kärsi sittemmin useista sodista ja sitä hallitsivat mongolikaanit ja oiraatit. Kiinan Qing-dynastia valtasi sen vuonna 1755. Vuosien 1862 ja 1875 välisen dungaanikapinan aikana Kašgar oli kapinoivan muslimikenraali Yakub Begin pääkaupunki. Kapina kukistettiin ja vuonna 1877 siitä tuli paikallisen tao-tain asuinpaikka. Kašgarin tao-tai hallitsi Kiinan Turkestanin eteläosia. Ma Zhongyang johti toista muslimikapinaa vuosina 1928–1937, mutta sen kukisti sotaherra Sheng Shicai Neuvostoliiton tuella. Kiinan keskushallinnon valta palautettiin alueelle vuonna 1943. Jännitteet paikallisten muslimien ja Kiinan välillä ovat jatkuneet nykypäiviin saakka. Esimerkiksi vuonna 2009 uiguurien ja kiinalaisten väliset levottomuudet puhkesivat alueen hallinnollisessa pääkaupungista Ürümqissa. Jännitteet näkyvät myös Kašgarissa poliisin vahvana läsnäolona. Osia vanhankaupungin ahtaista kaduista on purettu poliisivalvonnan helpottamiseksi.


title: Kašgar

text: Kašgar sijaitsee hedelmällisellä alueella, jolla kasvatetaan esimerkiksi viljaa, maissia, riisiä, herneitä ja erityisesti puuvillaa. Muita maatalouden tuotteita ovat melonit, viinirypäleet, persikat, aprikoosit ja kirsikat. Kaupungissa harjoitetaan myös käsityöammatteja ja kankaita valmistetaan sekä puuvillasta, että silkistä. Muihin käsityöläistuotteisiin kuuluvat esimerkiksi huovat, matot ja ruukut. Kašgarin prefektuurin alueella on rikkaat luonnonvarat. Alueella on esimerkiksi öljy-, kaasu-, kupari-, kulta-, alumiini- ja nikkeliesiintymiä.


title: Kašgar

text: Kašgarista kulkee rautatie Ürümqiin ja maanteitä Pakistaniin, Kirgisiaan ja Tadžikistaniin. Kašgarin lentoasema on Xinjiangin toiseksi suurin lentoasema ja siltä lähtee säännöllisiä lentoja Ürümqiin. Kiina ja Pakistan ovat suunnitelleet talousalueen perustamista, joka yhdistäisi Kašgarin Pakistanin Intian valtameren satama Gwadariin.


title: Kašgar

text: Vuonna 2010 Kašgarin asukasluku oli yhteensä 506 640. Valtaosa sen asukkaista on uiguureja. Uiguurit ovat pääasiassa sunnimuslimeja.


title: Ihmisen ääni

text: Ihmisen ääni on WSOY:n julkaisema kirjasarja, jossa kirjailijat ja muut kulttuurielämän vaikuttajat kertovat elämästään ja ajatuksistaan. Kirjojen muoto on vapaa, ja ne voivat olla esimerkiksi muistelmia, haastatteluja tai esseekokoelmia. Sarjassa julkaistiin vuosina 1976−1983 yhteensä 29 kirjaa, ja siihen kirjoittivat muun muassa Eeva Kilpi, Pentti Saarikoski, Mika Waltari, Jörn Donner, Paavo Haavikko, Kari Suomalainen ja Arvo Ylppö. Pitkän tauon jälkeen sarja käynnistyi uudelleen vuonna 2001 Juha Turkan teoksella "Huutoja hiekkalaatikosta".


title: Ihmisen ääni

text: Alkuperäisessä kirjasarjassa ilmestyivät seuraavat teokset:


title: Ihmisen ääni

text: Turkan teoksesta alkaen Ihmisen ääni -sarjassa ovat ilmestyneet seuraavat teokset:


title: Serie A:n kausi 2007–2008

text: Serie A:n kausi 2007–2008 oli järjestyksessään 76. jalkapallon Serie A -kausi. Se alkoi 25. elokuuta 2007 ja päättyi 18. toukokuuta 2008. Inter voitti kolmannen peräkkäisen mestaruutensa, jonka se ratkaisi kukistettuaan sarjan päätöskieroksella Parman vieraissa 2–0. Toiseksi sijoittunut AS Roma jäi Interistä kolmen pisteen päähän.


title: Serie A:n kausi 2007–2008

text: Marraskuussa 2007 poliisi ampui kuolettavasti Lazion kannattaja Gabriele Sandria. Hän oli autossa ravintolan vieressä, kun poliisi ampui kaksi laukausta varoittaakseen alueella kahinoineita Lazion ja Juventuksen kannattajia. Toinen luodeista osui kohtalokkain seurauksin Sandrin niskaan.


title: Serie A:n kausi 2007–2008

text: "Lopullinen sarjataulukko 18. toukokuuta 2008"


title: Serie A:n kausi 2007–2008

text:
*Cagliarilta vähennettiin alun perin kolme pistettä seuran aloitettua oikeusjutun entistä pelaajaa kohtaan. Tuomio kumottiin valituksen jälkeen.
"Lopullinen maalintekijätilasto 18. toukokuuta 2008"


title: Ürümqin mellakat 2009

text: Ürümqin mellakat 2009 puhkesivat 5. heinäkuuta 2009 Ürümqissa, Xinjiangin autonomisen alueen pääkaupungissa Luoteis-Kiinassa. Tapahtumat saivat alkunsa uiguurien mielenosoituksesta. Mellakoiden ensimmäiseen päivään arvioidaan olleen osallisena 1 000–3 000 uiguuria. Kaksi päivää myöhemmin sadat han-kiinalaiset ottivat yhteen sekä viranomaisten että uiguurien kanssa. Mellakoiden myötä Kiinan presidentti Hu Jintao poistui kesken G8-maiden huppukokouksesta ja palasi Kiinaan.


title: Ürümqin mellakat 2009

text: Väkivaltaisuudet liittyivät pitkäaikaiseen han-kiinalaisten ja uiguurien muslimivähemmistön väliseen etniseen konfliktiin. Mellakkaa edelsivät väkivaltaisuudet Guangdongin maakunnassa kymmenen päivää aiemmin, jolloin uiguurit olivat osoittaneet tyytymättömyyttään Kiinan hallituksen toimiin kahden uiguurityöläisen kuoleman suhteen. Viranomaiset kertoivat ainakin 197 ihmisen kuolleen sekä 1 721 haavoittuneen. Lisäksi mellakoissa tuhoutui useita ajoneuvoja sekä rakennuksia. Poliisi yritti tukahduttaa mellakoitsijoita kyynelkaasulla, vesitykeillä, panssaroiduilla ajoneuvoilla sekä tiesuluilla ja hallitus julisti useimmille kaupunkialueille ulkonaliikkumiskiellon. Viranomaiset myös sulkivat internetin sekä rajoittivat matkapuhelinten käyttöä yöllä.


title: Ürümqin mellakat 2009

text: Kapinan aikana pidätettiin maltillinen uiguurien asianajaja, taloustieteen professori Ilham Tohti tämän arvosteltua Kiinan hallituksen uiguureihin kohdistamaa politiikkaa.


title: Ürümqin mellakat 2009

text: Kaikkiaan 83 henkilöä pidätettiin mellakoiden yhteydessä. Sanomalehti "China Daily" raportoi elokuun lopussa, että yli 200 uiguuria oli saanut syytteen asiasta ja että oikeudenkäynnit alkaisivat saman kuukauden aikana. Oikeudessa 21 henkilöä syytettiin "murhista, tuhotöistä, ryöstöistä ja omaisuuden vahingoittamisesta" ja lokakuussa kuusi uiguuria sai kuolemantuomion ja yksi elinkautisen vankeustuomion osuudestaan mellakointiin.


title: Kapteeni Atomi

text: Kapteeni Atomi () on DC Comicsin kustantama sarjakuvahahmo, jonka loivat alun perin Joe Gill ja Steve Ditko. Se teki ensi esiintymisensä Space Adventures sarjakuvan numerossa 33, vuonna 1960. Sittemmin hahmon alkuperäinen kustantaja Charlton Comics lakkautti toimintansa vuonna 1986, jonka myötä DC Comics hankki hahmon oikeudet itselleen. Nykyisen Kapteeni Atomin loivat Cary Bates ja Pat Broderick, joka esiintyi ensi kerran omassa nimikkosarjakuvassaan vuonna 1987.


title: Kapteeni Atomi

text: Molemmissa sarjakuvissa hahmo työskenteli armeijalle. Allen Adam toimi tiedemiehenä ja nykyinen DC:n versio Nathaniel Adam ilmavoimien lentäjänä. Hän sai voimansa tieteellisessä kokeessa, jossa Nathaniel joutui atomeiksi. Hän onnistui lopulta muodostamaan kehonsa uudelleen kasaan ja huomasi omaavansa yli-inhimillisen vahvuuden ja kestävyyden, sekä kyvyn lentää ja ampua käsistään energiasäteitä.


title: Kapteeni Atomi

text: Kapteeni Atomi esiintyi ensi kerran animaationa vuonna 2004 Justice League Unlimited -televisiosarjassa. Se perustui DC:n luomaan versioon, joka toimi Oikeuden Puolustajien organisaatiossa. Hahmon äänenä toimi George Eads yhden jakson verran ja lopuissa Chris Cox.


title: Katja Nyberg

text: Katja Johanna Alice Nyberg (s. 24. elokuuta 1979 Tukholma, Ruotsi) on suomalainen käsipalloilija. Hän sai Norjan kansalaisuuden vuonna 2001 ja voitti olympiakultaa Norjan joukkueessa vuonna 2008.


title: Katja Nyberg

text: Nybergin isä, Robert Nyberg, on ensimmäinen suomalainen ulkomailla ammattimaisesti pelannut käsipalloilija. Katja syntyi Tukholmassa, jossa hänen isänsä sillä hetkellä asui. Katjan syntymisen jälkeen perhe muutti takaisin Suomeen. Nuoruudessaan Nyberg oli lahjakas yleisurheilija: hänen ennätyksensä naisten korkeudessa on 167 senttimetriä ja keihäänheitossa 52,50 metriä.


title: Katja Nyberg

text: Nyberg keskittyi kuitenkin käsipalloon, jota hän pelasi Sparta IF:ssa. Kovan haasteen puuttuessa hän suuntasi ulkomaille ja lopulta Norjaan, jonka kansalaisuuden hän sai vuonna 2001. Nyberg on voittanut Norjan maajoukkueessa kaksi EM-kultaa ja yhden EM-hopean sekä kertaalleen MM-hopeaa. Nyberg osallistui vuonna 2008 Pekingin kesäolympialaisiin, joissa Norjan joukkue voitti olympiakultaa. Vuoden 2007 MM-kilpailuissa hänet valittiin kisojen arvokkaimmaksi pelaajaksi. Seurajoukkueurallaan hän on voittanut Larvikissa pelatessaan Euroopan cupin. Lisäksi hän on voittanut Suomen, Ruotsin, Norjan ja Slovenian mestaruuden sekä saanut Tanskan sarjassa hopeaa.


title: Katja Nyberg

text: Nyberg eli parisuhteessa toisen Norjan naismaajoukkuepelaajan Gro Hammersengin kanssa vuosina 2005–2010.


title: Punch-Out!! (Wii)

text: Punch-Out!! on Nintendon julkaisema ja Next Level Gamesin kehittämä nyrkkeilypeli Wii-pelikonsolille. Se julkaistiin vuonna 2009. Se on tällä hetkellä "Punch Out!!" -pelisarjan uusin peli.


title: Punch-Out!! (Wii)

text: Pelissä on tarkoituksena nousta nyrkkeilymestariksi Little Mac -hahmolla. Little Macin vastustajina on vanhoja hahmoja NES- ja SNES-peleistä sekä kolme uutta hahmoa. Pelissä on ura- ja moninpelimoodi. Nyrkkeileminen tapahtuu joko heiluttamalla Wii Remotea ja Nunchukia tai "perinteiseen tapaan" pitelemällä Wii Remotea sivuttain. Pelissä on myös tuki Wii Balance Boardille.


title: IPhone 3GS

text: iPhone 3GS on Applen 17. kesäkuuta 2009 Yhdysvalloissa julkaisema älypuhelin. Se on iPhone 3G:n seuraaja.


title: IPhone 3GS

text: 3GS-mallia myytiin noin 35 miljoonaa kappaletta, millä määrällä se sijoittui The Telegraph -lehden vuonna 2013 tekemässä katsauksessa kaikkien aikojen myydyimmistä matkapuhelinmalleista sijalle 19.iPhone 3GS markkinoitiin nimenomaan nopeana. "S" puhelimen nimessä tarkoittaakin nopeutta (). Applen mukaan "Kaikki mitä teet iPhone 3GS:llä on jopa kaksi kertaa nopeampaa ja herkemmin reagoivaa kuin iPhone 3G:ssä."


title: IPhone 3GS

text:
3GS:llä on mahdollista ottaa pysty tai vaakasuuntaista VGA-tason (640 × 480) videokuvaa nopeudella 30 fps. Videoon pystyy myös lisäämään paikkatiedot ja sen voi jakaa esimerkiksi YouTubeen käyttäen ainoastaan puhelinta.
Puhelimen kolmen megapikselin kamerassa on myös mahdollisuus automaattiseen tarkennukseen lähietäisyyksille. Kuten videoita, myös kuvia voi lähettää kuvia eri verkkopalveluihin, esimerkiksi MobileMe-galleriaan.


title: IPhone 3GS

text: 3GS:ssä on uutena ominaisuus ohjata iPhonea äänen avulla. Äänikomennoilla voi esimerkiksi soittaa yhteystiedoissa oleville henkilöilleen tai toistaa puhelimen muistista musiikkia. Ääniohjaus tukee 21 eri kieltä, mukaan lukien suomi, ranska, saksa, ruotsi ja venäjä.


title: IPhone 3GS

text: 3GS:ssä on digitaalinen kompassi, jolla voidaan kääntää kartat niin, että ne ovat puhelimen haltijan kulkusuunnan mukaisia. Kompassia voidaan hyödyntää myös muissa puhelimelle kehitetyissä sovelluksissa. Yhdessä kompassin ja kartat ohjelman kanssa, 3GS:llä on mahdollisuus paikantaa oma sijainti, hankkia reittiohjeita, nähdä mihin suuntaan on menossa sekä nähdä mahdolliset ruuhkat.


title: Grönlannin käsipallomaajoukkue

text: Grönlannin käsipallomaajoukkue edustaa Grönlantia miesten kansainvälisissä käsipallo-otteluissa. Joukkuetta hallinnoi Grönlannin käsipalloliitto. Joukkueen kotipelien peliasuun kuuluvat punainen paita ja punaiset housut.


title: Grönlannin käsipallomaajoukkue

text: Grönlannin joukkue on osallistunut maailmanmestaruuskilpailuihin kolmesti, ensimmäisen kerran vuonna 2001. Parhaiten joukkue on sijoittunut debyyttivuonnaan, jolloin sijoitus oli 20:s. Amerikan-mestaruuskilpailuissa joukkue on ollut parhaimmillaan pronssilla vuosina 2002 ja 2006.


title: Justin Foley

text: Justin Foley (s. 16. kesäkuuta 1976 Simsbury) on yhdysvaltalaisen metalcore-yhtye Killswitch Engagen rumpali. Hän soittaa myös Killswitch Engagen laulajan Howard Jonesin kanssa samaa tyylilajia edustavassa yhtyeessä Blood Has Been Shed.


title: Justin Foley

text: Foley korvasi yhtyeen edellisen rumpalin Tom Gomesin lokakuussa 2003.


title: Sirpa

text: Sirpa on suomalainen naisen etunimi. Vuoden 2016 loppuun mennessä Suomessa oli ollut hieman 26 520 Sirpa-nimistä naista ja muutama mies Sirpan nimipäivä on 15. syyskuuta.


title: Sirpa

text: Ensimmäisenä Sirpa nimen kantajana pidetään näyttelijä Sirpa Tolosta. Hänet kastettiin Siiri Sylviaksi, mutta isoveli Viljo keksi hänelle uuden kutsumanimen. Tolonen toimi satutätinä radiossa Markus-sedän "Lastentunnissa", joten erikoinen nimi levisi nopeasti koko maahan.


title: Internetpäätelaite

text: Internetpäätelaite on kuluttajille suunnattu laite, jonka pääasiallinen toiminto on helppo pääsy Internet-palveluihin kuten WWW-sivustoille tai sähköpostiin. Läpi 1980- ja 1990-lukujen termi internetpäätelaite tarkoitti laitetta, jonka toiminnot oli keskitetty internetin selaamiseen.


title: Internetpäätelaite

text: Nykyään internetpäätelaite on vähemmän tunnettu, sillä teknologian kehityksen vuoksi monet muut monitoimilaitteet pystyvät samoihin toimintoihin. Termi on nykyään laajentunut tarkoittamaan kaikkia laitteita, joista on pääsy internetiin, kuten Internet-yhteydessä oleva tietokone, verkkoon kytketty tietokoneen ja mahdollisesti myös thin client -tyyppinen asiakaspääte. Tästä huolimatta modernit älypuhelimet tai PDA- ja PocketPC-laitteet eivät ole internetpäätelaitteita vanhassa suppeassa merkityksessä.


title: Internetpäätelaite

text: Internetpäätelaite on yleishyödyllisen henkilökohtaisen tietokoneen kaltainen. Laitteen etu on, että sen valmistaminen on halpaa ja että rajaamalla sen toiminnallisuus tiukasti koskettamaan vain tietyntyyppisiä tilanteita saatiin siitä huomattavasti muita laitteita käytännöllisempi tietyissä yksittäisissä tehtävissä.


title: Dominia

text: Dominia on venäläinen melodinen death metal -yhtye, joka on perustettu Pietarissa vuonna 1999. Laulaja Anton Rosalla ja hänen hyvällä ystävällään Danielilla ehti olla useita yhtyeitä ennen Dominiaa. Anton Rosa on ollut alusta asti yhtyeen pääasiallinen säveltäjä.


title: Dominia

text: Kappaleiden teema keskittyy ihmisvihaan, filosofiaan sekä uskonnonvastaisuuteen.


title: Dominia

text: Studioalbumit


title: Dominia

text: Singlet


title: Peterborough United FC

text: Peterborough United Football Club on jalkapalloseura Peterborough'n kaupungista Englannista. Se pelaa kaudella 2018–2019 Englannin kolmanneksi korkeimmalla sarjatasolla, ykkösliigassa.


title: Peterborough United FC

text: Peterborough United perustettiin vuonna 1934. Seura pelasi aluksi Midland Leaguessa, jonka mestaruuden se voitti viisi kertaa peräkkäin 1956–1960, minkä jälkeen se hyväksyttiin Englannin liigaan. Heti ensimmäisellä kaudellaan 1960–1961 se voitti 4. divisioonan mestaruuden nousten 3. divisioonaan. Kaudella 1964–1965 Peterborough saavutti toistaiseksi parhaan menestyksensä FA Cupissa selviytymällä puolivälieriin. Seuraavalla kaudella seura eteni liigacupissa neljän parhaan joukkoon. Se pudotti jatkosta Newcastlen, Charltonin, Millwallin ja Burnleyn ennen kuin hävisi välierissä West Bromwichille.


title: Peterborough United FC

text: Peterborough pudotettiin kauden 1967–1968 päätteeksi 4. divisioonaan laittomien maksujen vuoksi. Seura voitti 4. divisioonan mestaruuden 1974 ja kaudella 1977–1978 se oli lähellä nousta 2. divisioonaan. Seuraavalla kaudella Peterborough kuitenkin putosi 4. divisioonaan, josta palasi 3. divisioonaan keväällä 1991. Seuraavalla kaudella seura nousi ensimmäisen kerran Englannin toiseksi korkeimmalle sarjatasolle, uudelleen nimettyyn 1. divisioonaan, kukistettuaan Wembleyllä pelatussa playoff-finaalissa Stockportin 2–1.


title: Peterborough United FC

text: Peterborough putosi kauden 1993–1994 päätteeksi 2. divisioonaan ja keväällä 1997 edelleen neljänneksi korkeimmalle sarjatasolle, 3. divisioonaan. Se palasi 2. divisioonaan kukistettuaan vuonna 2000 nousukarsinnan loppuottelussa Darlingtonin 1–0. Keväällä 2005 seura putosi nykyiseen kakkosliigaan, josta palasi ykkösliigaan kauden 2007–2008 jälkeen. Seuraavalla kaudella Peterborough sijoittui sarjassa toiseksi nousten Englannin toiseksi korkeimmalle sarjatasolle, mestaruussarjaan. Se jäi sarjassa kuitenkin viimeiseksi pudoten keväällä 2010 ykkösliigaan mutta seuraavana keväänä se nousi jälleen takaisin mestaruussarjaan. Keväällä 2013 seura putosi jälleen ykkösliigaan.


title: Henry Polic II

text: Henry Polic II (20. helmikuuta 1945 Pittsburgh, Pennsylvania – 11. elokuuta 2013) oli yhdysvaltalainen näyttelijä, joka on työskennellyt enimmäkseen televisiosarjojen parissa.


title: Henry Polic II

text: Polic II aloitti uransa televisiossa 1970-luvulla näyteltyään Sheriffiä televisiosarjassa "When Things Were Rotten". Sittemmin hän esiintyi sarjoissa "Ystäväni avaruudesta", "Seikkailujen saari", "Webster", "Murhasta tuli totta" ja "Pimeyden sydän". Polic teki myös muutamia elokuvarooleja, muun muassa elokuvissa "Voi luoja!" ja "Kultaisen noutajan tapaus". Uransa aikana hän teki myös äänirooleja animaatioihin "Smurffit", "Topi-katti ja Beverly Hillskatit", "Pilipalipilotit", "Jogi-karhu", "Tom & Jerry Kids" ja "Batman", jossa Polic esitti Linnunpelätintä.


title: Ventrilo

text: Ventrilo on yksityinen VoIP-ohjelma asiakasohjelmien ohella Microsoft Windowsille sekä Mac OS X:lle. Useimmat Ventrilon käyttäjät käyttävät kuulokesettiä tai pelkkää mikrofonia puhuessaan ohjelman avulla toisilleen. Tällaisessa käytössä Ventrilo on verrannollinen esimerkiksi konferenssipuheluun.


title: Ventrilo

text: Ventriloa käytetään usein moninpelien yhteydessä helpottamaan pelin kulkua. Sen merkittävimpiä kilpailijoita ovat TeamSpeak3, Discord ja Mumble.


title: Noisia

text: Noisia (kirjoitettuna myös isoilla aakkosilla NOISIΛ ('VISION' käännettynä 180 astetta)) on hollantilainen elektronisen musiikin trio, jonka jäseniä ovat Nik Roos, Martijn van Sonderen ja Thijs de Vlieger. He ovat Groningenin kaupungista. He tuottavat tällä hetkellä laajaa valikoimaa musiikista sisältäen drum and bassia, housea, dubsteppia ja breaksia. Noisia omistaa kolme äänilevymerkkiä (Vision Recordings, Division Recordings sekä Invisible Recordings).


title: John Roebuck

text: John Roebuck (1718 – 17. heinäkuuta 1794) oli brittiläinen lääkäri, keksijä ja teollisuusmies. Hänen työnsä olivat merkittäviä teollisen vallankumouksen aikana ja hänet tunnetaan parhaiten kehittämästään rikkihapon valmistukseen käytettävästä lyijykammioprosessista.


title: John Roebuck

text: John Roebuck syntyi vuonna 1718 Sheffieldissä. Hänen isänsä, jonka nimi samoin oli John Roebuck, oli aterimien tuottaja ja liikemies. Koska Roebuck ei kuulunut Englannin kirkkoon, hän ei päässyt opiskelemaan Oxfordin tai Cambridgen yliopistoihin. Sen sijaan Roebuck opiskeli lääketiedettä Edinburghin yliopistoossa. Edinburghista hän siirtyi Alankomaihin Leidenin yliopistoon, josta hän valmistui lääketieteen tohtoriksi maaliskuussa 1742.


title: John Roebuck

text: Roebuck palasi Britanniaan ja asettui Birminghamiin, missä työskenteli lääkärinä. Samaan aikaan hän suoritti erilaisia kemian alan kokeita vapaa-ajallaan. Vuonna 1746 hän rakensi ensimmäisen rikkihaponvalmistuslaitteensa. Se oli laatikonmallinen kammio, jonka sisäseinät oli vuorattu lyijylevyillä – lyijy oli tuolloin ainoa halpa rikkihappoa kestävä materiaali. Roebuck rakensi ensimmäisen tehtaansa Prestonpansiin noin 13 kilometrin päähän Edinburghista vuonna 1749 yhdessä birminghamilaisen kauppiaan Samuel Garbettin kanssa. Samanlaisia tehtaita valmistui nopeasti myös muualle Britanniaan ja Ranskaan. Vuonna 1771 Roebuck yritti patentoida menetelmän Skotlannissa, mutta oikeus hylkäsi Roebuckin vaateen. Menetelmä moninkertaisti rikkihapon tuotannon.


title: John Roebuck

text: Roebuck osallistui myös raudan tuotantoon. Vuonna 1759 hän perusti Samuel Garbettin, William Cadellin sekä kolmen veljensä kanssa Carron Companyn, josta tuli myöhemmin yksi Euroopan menestyneimmistä rautaruukeista.


title: John Roebuck

text: Kaikki Roebuckin hankkeet eivät olleet yhtä onnistuneita. Vuonna 1765 hän tapasi James Wattin ja rahoitti tämän höyrykonehanketta. Wattin ensimmäinen kokeilu kuitenkin epäonnistui ja Roebuck joutui vakaviin talousvaikeuksiin. Roebuck julistettiinkin konkurssiin vuonna 1773. Hän kuitenkin selvisi ja perusti vuonna 1787 Skotlannin ensimmäisen kaupallisen keramiikkapajan Bo'nessiin poikansa nimissä. Roebuck vastasi myös puhtaan veden jakeluverkoston syntymisestä kaupunkiin.


title: John Roebuck

text: Rikkihappo- ja rautateollisuuden lisäksi Roebuck tutki ja paranteli useita muita teollisia prosesseja. Roebuck oli mukana myös lasin, keinotekoisten mineraalivesien, sementin ja sokerin tuotannossa.


title: John Roebuck

text: Roebuck avioitui noin vuonna 1746 sheffieldiläisen Ann Wardin kanssa. Pariskunnalle syntyi ainakin kolme lasta. Kirjailija Thomas Roebuck sekä poliitikko John Arthur Roebuck ovat John Roebuckin pojanpoikia.


title: Club Atlético Banfield

text: Club Atlético Banfield on argentiinalainen jalkapalloseura Buenos Airesin maakunnasta, Banfieldin kaupungista. Banfield pelaa kotiottelunsa Estadio Florencio Solá -nimisellä stadionilla. Stadionille mahtuu noin 40 500 katsojaa ja se on rakennettu vuonna 1910.


title: Minna Lehtola

text: Minna Lehtola (o.s. Kääriäinen) (24. tammikuuta 1967 Turku) on suomalainen kalpamiekkailija. Lehtola on Suomen toistaiseksi ainoa arvokisamitalisti miekkailun aikuistensarjoissa. Hän voitti vuonna 1994 pronssia naisten kalvassa maailmanmestaruuskilpailuissa Ateenassa. Lehtola osallistui myös Atlantan olympialaisiin vuonna 1996 sijoittuen 34:ksi.


title: Minna Lehtola

text: Suomen mestaruuden Lehtola voitti kalvalla neljä kertaa peräkkäin vuosina 1990–1993.


title: Notts County FC

text: Notts County Football Club on jalkapalloseura Nottinghamista Englannista. Se on perustettu vuonna 1862, ja se on täten maailman vanhin ammattilaissarjassa pelaava jalkapalloseura. Se pelaa kaudella 2018–2019 Englannin neljänneksi korkeimmalla sarjatasolla, kakkosliigassa.


title: Notts County FC

text: Notts County osallistui FA Cupiin ensimmäisen kerran 1877 ja selviytyi välieriin 1883 ja 1884. Seurassa pelasi 1880-luvun alkupuolella samanaikaisesti kahdeksan Englannin maajoukkuepelaajaa. Notts County kuului Englannin liigan perustajajäseniin 1888. Kaudella 1890–1891 seura sijoittui liigassa kolmanneksi ja selviytyi FA Cupin finaaliin, jonka hävisi Kennington Ovalilla Blackburnille 1–3.


title: Notts County FC

text: Notts County saavutti toistaiseksi ainoan FA Cupin mestaruutensa 1894 kukistettuaan Goodison Parkilla pelatussa loppuottelussa Boltonin 4–1. Seura oli pudonnut edelliskaudella 2. divisioonaan ja siitä tuli näin ollen ensimmäinen FA Cupin voittanut kakkosdivisioonaseura. Kaudella 1896–1897 Notts County voitti 2. divisioonan mestaruuden ja nousi useiden "testiotteluiden" jälkeen takaisin pääsarjaan. Kaudella 1899–1900 seura sivusi parasta liigasijoitustaan ollen kolmas. Notts County jäi kaudella 1904–1905 1. divisioonan viimeiseksi 18 pisteellä, joka oli kuusi pistettä vähemmän kuin toiseksi viimeiseksi sijoittuneella Buryllä. Joukkue ei kuitenkaan pudonnut 1. divisioonasta, sillä divisioona laajeni seuraavalla kaudella 18 joukkueesta kahteenkymmeneen joukkueeseen.


title: Notts County FC

text: Notts Countyn kotikenttinä toimivat alkuvuosikymmeninä TrentBridge, Meadows Cricket Ground ja Castle Cricket Ground sekä paikallisvastustaja Nottingham Forestin kentät Town Ground ja City Ground. Vuodesta 1910 Notts County on pelannut kotiottelunsa Meadow Lanella.


title: Notts County FC

text: Notts County jäi kaudella 1912–1913 1. divisioonan toiseksi viimeiseksi 23 pisteellä ja putosi kauden päätteksi 2. divisioonaan, mutta voitti seuraavalla kaudella 2. divisioonan mestaruuden ja palasi pääsarjaan. Se putosi jälleen 1920, kun kausi oli päättynyt toiseksi viimeiseen tilaan ja nousi takaisin kauden 1922–1923 päätteeksi. Notts County jäi 1. divisioonan viimekseksi ja putosi jälleen 1926, vaikka oli kaudella 1924–1925 sijoittunut yhdeksänneksi, ja johtanutkin sarjaa kauden alussa. Keväällä 1930 Notts County putosi 3. divisioonan etelälohkoon, palasi seuraavalla kaudella, mutta putosi uudelleen 1935.


title: Notts County FC

text: Notts County hankki Englannin maajoukkuepelaaja Tommy Lawtonin marraskuussa 1947, ja seuraan siirtyivät myös Jackie Sewell ja Tommy Deans. Seuraavien kahdeksan kauden aikana Meadow Lanen yleisökeskiarvot olivat suurimmat seuran historiassa. Kaudella 1949–1950, Notts Countyn noustessa toiseen divisioonaan, yleisökeskiarvo oli yli 34 000 katsojaa. Ennätysyleisö, 47 000, oli ottelussa York Cityä vastaan 1955.


title: Notts County FC

text: Notts Countyn kapteenin Leon Leutyn kuolema oli käännekohta, jota seurasivat putoamiset ensin kolmanteen, sitten neljänteen divisionaan. Seura palasi kolmanteen divisioonaan, mutta putosi pian takaisin neljännelle sarjatasolle ja 21. syyskuuta 1968 se oli nelosdivisioonassa viimeisenä.


title: Notts County FC

text: Jimmy Sirrelin tultua Notts Countyn valmentajaksi seura nousi kauden 1970–1971 päätteeksi 3. divisioonaan ja kaksi vuotta myöhemmin 2. divisioonaan. Keväällä 1981 Notts County palasi 55 vuoden tauon jälkeen 1. divisioonaan. Kauden 1981–1982 avausottelussa se voitti hallitsevan liigamestarin Aston Villan vierassa 1–0 ja kauden kohokohtiin kuului lisäksi 2–0-vierasvoitto paikallisvastustaja Nottinghamista. Seuraan siirtyi myös maajoukkuepelaajia, Algerian Rachid Harkouk, Nigerian John Chiedozie ja Suomen Aki Lahtinen. Joukkue sijoittui sarjassa 15:nneksi.


title: Notts County FC

text: Notts County putosi kolmen pääsarjakauden jälkeen 2. divisioonaan keväällä 1984 ja vuotta myöhemmin saman tien 3. divisioonaan, ja myös seuran taloudellinen tilanne oli tukala. Neil Warnockin tultua joukkueen valmentajaksi Notts County kukisti keväällä 1990 – historiansa ensimmäisellä Wembleyn vierailulla – 3. divisioonan nousukarsintafinaalissa Tranmeren 2–0 nousten 2. divisioonaan. Seuraavalla kaudella se eteni jälleen nousukarsintafinaaliin, jossa kukisti Brightonin 3–1 palaten 1. divisioonaan. Lisäksi seura eteni FA Cupissa puolivälieriin pudotettuaan viidennellä kierroksella Manchester Cityn 1–0 ennen kuin hävisi Tottenhamille 1–2.


title: Notts County FC

text: Notts County putosi pääsarjasta yhden kauden jälkeen 1992 ja keväällä 1995 se putosi kolmanneksi korkeimmalle sarjatasolle, 2. divisioonaan. Se selviytyi kahdesti peräkkäin Wembleylle Anglo-Italian Cupin loppuotteluun: hävittyään 1994 Brescialle 0–1 se voitti 1995 Ascolin 2–1. Seuraavalla kaudella Notts County hävisi 2. divisioonan nousukarsintafinaalin Bradfordille, mutta putosi keväällä 1997 kolmanteen divisioonaan. Seuraavalla kaudella se kuitenkin palasi takaisin 2. divisioonaan. 2000-luvun alkuvuosina seura oli lähellä konkurssia, ja keväällä 2004 se putosi jälleen neljänneksi korkeimmalle sarjatasolle. Kaudella 2009-2010 Notts County sijoittui Englannin 2. divisioonassa ensimmäiseksi ja nousi 1. divisioonaan. Keväällä 2015 seura putosi neljännelle tasolle kakkosliigaan.


title: Two-Timing Touch and Broken Bones

text: Two-Timing Touch and Broken Bones on The Hivesin kappale, joka julkaistiin heidän albumillaan Tyrannosaurus Hives vuonna 2004. Kappale esiintyi myös Madden NFL 2005-videopelissä. Kappaleesta tehtiin myös musiikkivideo.Single discogs.comissa


title: Heiner Müller

text: Heiner Müller (9. tammikuuta 1929 Eppendorf, Saksa – 30. joulukuuta 1995 Berliini, Saksa) oli saksalainen näytelmäkirjailija, runoilija, prosaisti, esseisti ja teatteriohjaaja. Häntä on kutsuttu 1900-luvun merkittävimmäksi Bertolt Brechtin jälkeiseksi saksalaiseksi dramaatikoksi, ja hänen vaikutuksensa postmoderniin draamaan ja postdramaattiseen teatteriin on ollut suuri.


title: Heiner Müller

text: Reimund Heiner Müller syntyi Eppendorfissa, Sachsenin maakunnassa vuonna 1929. Vuonna 1947 hän liittyi Saksan sosialistiseen yhtenäisyyspuolueeseen SED:hen (Sozialistische Einheitspartei Deutschland). Vuonna 1950 hän aloitti kirjallisuuskriitikon uransa "Sonntag"-sanomalehdessä, siirtyen 1953 "Neue Deutsche Literatur" -lehteen.


title: Heiner Müller

text: Vuonna 1958 Müller jäi vapaaksi kirjailijaksi, ja samana vuonna häneltä julkaistiin draamat "Der Lohndrücker" ja "Die Korrektur", jotka käsittelivät sosialistisen yhteiskunnan rakentamista ja konflikteja puolueen ja työläisten välillä. Mülleria arvostettiin suuresti DDR:ssä, ja vuonna 1959 hänet palkittiin Heinrich Mann -palkinnolla. Vuonna 1961 hyvä suhde valtion kanssa alkoi kuitenkin rakoilla: "Die Umsiedlerin" -näytelmä kuitenkin sensuroitiin heti ensimmäisen esityksen jälkeen, ja Müller erotettiin Saksan kirjailijaliitosta.


title: Heiner Müller

text: Müller meni vuonna 1954 naimisiin kirjailija Ingeborg Schwenknerin kanssa. Liitto päättyi Schwenknerin itsemurhaan vuonna 1966. Seuraavana vuonna Müller nai bulgarialaisen ohjaajan Ginka Tscholakowan. Pari erosi vuonna 1970.


title: Heiner Müller

text: Vuonna 1965 ristiriidat SED:n johdon kanssa pahenivat, ja Müllerin näytelmä "Der Bau" vedettiin pois ohjelmistosta jo ennen ensi-iltaa. Vuonna 1967 Müllerin Oidipus-sovitus "Ödipis Tyrann" esitettiin Deutsche Theaterissa Berliinissä, ja 1970 hänet kiinnitettiin kuudeksi vuodeksi Berliner Ensemblen dramaturgiksi, mutta hänen Bertolt Brechtin "Toimenpide"-näytelmää kommentoiva draamansa "Mauser" kiellettiin DDR:ssä. Näytelmä kuitenkin esitettiin Yhdysvalloissa 1975, ja sai myös Saksan ensi-iltansa Kölnissä viisi vuotta myöhemmin.


title: Heiner Müller

text: Vuosina 1975–76 Müller luennoi Yhdysvalloissa Austinin yliopistossa Texasissa ja toimi Berliner Volksbühnen dramaturgina. Vuonna 1978 hänen pääteoksensa, DDR:n varhaisvaiheita Saksan preussilaiseen historiaan sitova "Germania – kuolema Berliinissä" sai ensi-iltansa Münchenin Kammerspielenissä, ja heti seuraavana vuonna Hamletinkone esitettiin Essenissä. 80-luvulla Müller sai luvan matkustaa vapaasti Itä- ja Länsi-Saksan välillä, ja hänet hyväksyttiin sekä DDR:n että Länsi-Berliinin taideakatemian jäseneksi. Hänet palkittiin Georg Büchner -palkinnolla 1984 sekä taiteen ja kulttuurin valtionpalkinnolla 1985.


title: Heiner Müller

text: DDR:n hajoamisen jälkeen Müller työskenteli aktiivisesti ohjaajana, ja hänet palkittiin Euroopan teatteripalkinnolla vuonna 1991. Müller debytoi vuonna 1993 myös oopperaohjaajana ohjaamalla "Tristanin ja Isolden" Bayreuthiin.


title: Heiner Müller

text: Heiner Müller kuoli syöpään 30. joulukuuta 1995. Hänet on haudattu Dorotheenstadtin hautausmaalle Berliiniin. Neljää vuotta ennen kuolemaansa Müller meni naimisiin valokuvaaja Brigitte Maria Mayerin kanssa, liitosta on yksi tytär.


title: Heiner Müller

text:
Müller tunnetaan ennen kaikkea näytelmäkirjailijana, vaikka hänen laaja tuotantonsa käsittää myös proosaa, lyriikkaa ja esseitä. Hänen näytelmistään tunnetuimpia ovat "Mauser", "Germania – kuolema Berliinissä" sekä "Hamletinkone". Hän myös sovitti useita klassisia näytelmätekstejä uudelleen.Matti Rossi on suomentanut Müllerin näytelmän "Filoktetes" (Philoktes, 1964) sekä viisiosaisen monologinäytelmän "Volokolamskin valtatie I-V"
(Wolokolamsker Chaussee I-V), joka pohjautuu Aleksandr Bekin samannimiseen romaaniin (julkaistu suomeksi 1946). Riitta Pohjola suomensi 1992 Müllerin näytelmän "Tehtävä" (Der Auftrag – Erinnerung an eine Revolution), joka pohjautuu Anna Seghersin kertomukseen "Das Licht auf dem Galgen". Pohjolan suomennos on myös "Sydänkappale" (Herzstück). Jukka-Pekka Pajunen on suomentanut näytelmän "Prometheuksen vapauttaminen" (Die Befreiung des Prometheus, 1972).


title: Heiner Müller

text:
Müllerin suomennettuja näytelmiä on esitetty teattereissa myös nimillä "Minä jäätynyt myrsky" (Oulun kaupunginteatteri 1988), "Muistoja Euroopasta - tapaus Müller" (Turun kaupunginteatteri 1992]] ja
"Sakset, kivi, paperi" (Tampereen Työväen Teatteri 1991). Osa näytelmästä "Zement" on suomennettu nimellä "Herakles 2 eli Hydra" (Herakles 2 oder die Hydra).


title: Yleisurheilu kesäolympialaisissa 2008 – naisten pituushyppy

text: Naisten pituushyppy kesäolympialaisissa 2008 käytiin 19. – 22. elokuuta Pekingin olympiastadionilla. Karsintarajat kilpailuun olivat 6,72 m (A-raja) ja 6,60 m (B-raja).


text:
Ennätykset ennen kilpailua olivat seuraavat:
Kilpailussa ei tehty uusia ennätyksiä.


text: Kaikki 6,75 m ylittäneet tai ainakin 12 urheilijaa finaaliin.


title: Rockwell

text: Rockwell (syntymänimi "Kennedy William Gordy", s. 15. maaliskuuta 1964), on entinen yhdysvaltalainen R&B-muusikko, joka levytti Motownille. Hänen vanhempansa ovat Berry Gordy ja Margaret Norton.


title: Rockwell

text: Vuonna 1984 Rockwell julkaisi ainoan hittikappaleensa, nimeltään "Somebody's Watching Me", jonka kertosäkeen lauloi poptähti Michael Jackson sekä hänen veljensä Jermaine Jackson.


title: Rockwell

text: Albumit


title: Rockwell

text: Singlet


title: Olavi Vauhkonen

text: Olavi Vauhkonen (s. 24. tammikuuta 1989 Helsinki) on suomalainen jääkiekkoilija, joka pelaa SM-liigajoukkue Vaasan Sportissa. Isokokoinen Vauhkonen on pelipaikaltaan oikea laitahyökkääjä ja laukoo oikealta. Hänet on tunnettu suhteellisen hyvänä maalinedustapelaajana.


title: Olavi Vauhkonen

text: Vauhkonen on Jokereiden kasvatti. Hän voitti joukkueessa B-nuorten SM-pronssia vuonna 2006 ja C-nuorten SM-pronssia vuonna 2005. Kaudella 2007–2008 Vauhkonen debytoi miesten peleissä saatuaan tililleen seitsemän Mestis-ottelua alle 20-vuotiaiden maajoukkueessa tehden kolme maalia, johon ylsivät kauden aikana myös Jesse Rohtla ja Sakari Salminen. Pääosan kaudestaan hän pelasi Jokereiden A-nuorissa.


title: Olavi Vauhkonen

text: Kaudeksi 2008–2009 Vauhkonen nostettiin Jokereiden SM-liigarinkiin. Hän debytoi SM-liigassa, jossa Vauhkonen sai kauden aikana tililleen 11 runkosarjaottelun jääden niissä ilman tehopisteitä. Miesten pelejä hänelle kertyi myös kolmen Mestis-ottelun verran alle 20-vuotiaiden maajoukkueesta. Suurimman osan kaudestaan Vauhkonen pelasi kuitenkin vielä Jokereiden A-nuorissa, joiden paras maalintekijä ja kolmanneksi paras pistemies hän oli tehoilla 22+13=35. Vauhkonen sijoittui A-nuorten SM-liigan maalipörssissä seitsemänneksi. Hän oli myös Jokereiden paras pistemies ja syöttäjä kevään 2009 pudotuspeleissä tehtyään neljässä ottelussa tehot 1+4=5. Toukokuussa 2009 Vauhkonen teki kaksivuotisen jatkosopimuksen Jokereiden kanssa.


title: Olavi Vauhkonen

text: Kausi 2009–2010 oli Vauhkosen varsinainen tulokaskausi SM-liigassa ja se toi hänelle 50 runkosarja- ja kolmessa playoff-ottelussa tehot 2+4=6. Vauhkosen liigauran avausmaali syntyi 26. syyskuuta 2009 vieraissa Tampereen Ilvestä vastaan. Hänet palkittiin ottelun "Ilta-Sanomien" yhden tähden tähtipelaajana. Vauhkonen pelasi kautensa lähinnä nelosketjussa ja otti paljon kehitysaskeita. Ison osan kaudestaan hän pelasi myös Jokereiden A-nuorissa, joita Vauhkonen vahvisti myös kevään 2010 pudotuspeleissä. Kauden 2010–2011 hän pelasi lähes kokonaan lainalla Mestis-joukkue Kiekko-Vantaassa, jossa Vauhkonen pelasi kauden loppuun. Hän oli tehoilla 12+18=30 joukkueen toiseksi paras maalintekijä Toni Mäkiahon kanssa sekä kolmanneksi paras pistemies. SM-liigaotteluita Vauhkonen pelasi kauden aikana kaksi. Hän sai Jokereissa tililleen myös European Trophy -otteluita.


title: Olavi Vauhkonen

text: Vauhkonen siirtyi kaudeksi 2011–2012 vuoden mittaisella sopimuksella Jokipoikien riveihin. Hän oli 24 osumallaan joukkueen paras maalintekijä ja sijoittui koko Mestiksen maalipörssissä toiseksi edellään vain TuTon Aki Keinänen. Vauhkosen osumista yhdeksän syntyi ylivoimalla ja hän jakoi sarjan ylivoimamaalipörssin joukkuetoverinsa Joona Karevaaran kanssa. Vauhkonen jakoi Jokipoikien sisäisen maalipörssin voiton myös kevään 2012 pudotuspeleissä viidellä osumallaan Mikael Ruohomaan kanssa. Hän voitti kauden päätteeksi Mestis-hopeaa ja valittiin sarjan toiseen tähdistökentälliseen.


title: Olavi Vauhkonen

text: Kaudeksi 2012–2013 Vauhkonen siirtyi 1+1-vuotisella sopimuksella Saimaan Palloon. Hän pelasi alempien ketjujen roolistaan huolimatta hienon kauden tehden 46 runkosarja ja kahdessa playoff-ottelussa tehot 10+12=22. Vauhkosen osumista kolme syntyi ylivoimalla, vaikka hän ei saanut kovin paljon vastuuta erikoistilanteissa. Maaliskuussa 2013 SaiPa käytti Vauhkosen sopimuksessa olleen option ja teki vuoden mittaisen jatkosopimuksen hänen kanssaan. Kaudella 2013–2014 Vauhkonen teki kuitenkin vain 12 tehopistettä, eikä häneltä nähty kovin paljon onnistumisia. Vauhkonen sai ajoittain myös katsomokomennuksia.


title: Olavi Vauhkonen

text: Vauhkonen siirtyi kaudeksi 2014–2015 kaksivuotisella sopimuksella Rauman Lukkoon. Hän nosti kauden aikana tasoaan ja oli joukkueen paras maalintekijä 17 osumallaan, joilla Vauhkonen jakoi koko SM-liigan maalipörssin kymmenennen sijan viiden muun pelaajan kanssa. Hän oli Lukon paras maalintekijä myös kevään 2015 pudotuspeleissä seitsemällä osumallaan. Kaudella 2015–2016 Vauhkonen ehti pelata vain kaksi Mestarien liigan ottelua, kunnes hän joutui ennen SM-liigan runkosarjan alkua useiksi kuukausiksi sivuun leikkaushoitoa vaatinen vamman vuoksi. Vauhkonen palasi kaukaloihin helmikuussa 2016 ja haki pelituntumaa kahden Mestis-ottelun verran KeuPa HT:stä ennen paluutaan Lukkoon. Hän pelasi Lukossa lopultaa 11 runkosarja- ja viisi playoff-ottelua.


title: Olavi Vauhkonen

text: Kaudeksi 2016–2017 Vauhkonen siirtyi kaksivuotisella sopimuksella Vaasan Sportiin. Hän teki liigauransa ensimmäisen kypärätempun 27. lokakuuta 2016 Porin Ässiä vastaan. Vauhkosen ylivoimalla syntynyt toinen osuma jäi Sportin 3-1-voittoon päättyneen ottelun ratkaisumaaliksi. Hän viimeisteli kolmannen osumansa tyhjään maaliin. Vauhkonen valittiin ottelun Alumnien tähtien ykköstähdeksi. Hän oli tehoilla 14+14=28 Sportin paras maalintekijä ja toiseksi paras pistemies Ville Viitaluoman jälkeen. Vauhkonen teki kevätkaudella kuitenkin vain kaksi maalia, johon osatekijänä oli myös Joonas Komulaisen tasoisen pelintekijän kauden päättyminen. Kaudella 2017–2018 hän teki SM-liigan yhden kauden piste- ja maaliennätyksensä tehoilla 21+14=35, joilla Vauhkonen oli Sportin paras maalintekijä ja toiseksi paras pistemies Joel Kivirannan jälkeen. Hän jakoi koko SM-liigan maalipörssin seitsemännen sijan JYPin Antti Suomelan ja Jani Tuppuraisen kanssa. Tammikuussa 2018 hän teki Sportin kanssa vuoden mittaisen jatkosopimuksen.


title: Olavi Vauhkonen

text: Vauhkonen pelasi alle 18-vuotiaiden MM-kilpailuissa vuonna 2007. Hänet valittiin Slovakiaa vastaan pelatun alkulohkon ottelun päätteeksi Suomen ottelun parhaaksi pelaajaksi. Vauhkonen pelasi myös World U-17 Hockey Challengessa vuonna 2006. Hän putosi viimeisten joukossa alle 20-vuotiaiden MM-joukkueesta vuoden 2008 turnaukseen.


title: Luettelo WBC-liiton mestareista

text: Tämä on luettelo WBC-liiton mestareista.


title: Telenor Arena

text: Telenor Arena on Norjassa, Bærumin kunnassa sijaitseva monitoimihalli, joka toimii Norjan jalkapallon pääsarjaa pelaavan Stabæk IF:n kotiareenana. Halli toimii myös jalkapallon ohella konserttien pitopaikkana: hallin valmistuttua siellä on esiintynyt AC/DC ja Tina Turner. Hallissa järjestettiin myös Eurovision laulukilpailu 2010. Norjalainen telealan konserni Telenor on ostanut hallin nimisponsorin oikeudet vuoteen 2018 saakka.


title: Priimi

text: Priimi voi tarkoittaa seuraavia:


title: Septimi

text: Septimi voi tarkoittaa seuraavia:


title: Lukijan onni

text: Lukijan onni on Katarina Eskolan ja Maaria Lingon tietoteos poliitikkojen, kulttuurieliitin ja kirjastonkäyttäjien kirjallisista mieltymyksistä. Kirja perustuu heidän omaan tutkimukseensa. Kirja on julkaistu vuonna 1986 Kustannusosakeyhtiö Tammen Forum-kirjastossa. Sen on painanut Helsingissä Painokaari Oy. Teoksen kannen on suunnitellut Matti Linko. Teos sisältää 217 numeroitua sivua. ISBN 951-30-6413-1


title: Lukijan onni

text: Kirjan aineistona on keväällä 1984 suoritettu kysely, jossa kunnanvaltuutettuja, kirjasto- ja kulttuurilautakuntien jäseniä, kirjastonhoitajia sekä kirjastojen käyttäjiä pyydettiin kertomaan lempikirjoistaan. Kyselyyn vastasi noin 1 200 henkilöä, jotka nimesivät yli 5 500 teosta.


title: 46 asteen sivuavat kaaret

text: 46 asteen sivuavat kaaret ovat haloja, jotka sivuavat 46 asteen rengasta eri kohdista riippuen siitä kuinka korkealla Aurinko on horisontista. Suomessa 46 asteen sivuavia kaaria nähdään keskimäärin noin kaksikymmentä kertaa vuodessa.


title: 46 asteen sivuavat kaaret

text: 46 asteen rengas ja 46 asteen sivuavat kaaret sekoittuvat helposti keskenään. Jos mahdollisesti esiintyvä 22 asteen rengas on kirkas, on 46 asteen päässä oleva halo melko varmasti 46 asteen rengas. Jos 22 asteen renkaan ylläsivuava kaari on kirkas, 46 asteen etäisyydellä sijaitseva halo on todennäköisemmin 46 asteen ylläsivuava kaari.


title: Pallacanestro Reggiana

text: Pallacanestro Reggiana on italialainen koripalloseura Reggio Emiliasta. Nykyisin joukkue pelaa Serie A:ssa.


title: Pallacanestro Reggiana

text: Seura perustettiin vasta vuonna 1974 ja sitä ryhtyi sponsoroimaan Magazzini Jolly. Vuonna 1984 joukkue nousi ensimmäistä kertaa Serie A:han. Reggiana pysyi korkeimmalla sarjatasolla neljä kautta kunnes putosi yhdeksi kaudeksi alemmalle sarjatasolle. Viimeisin nousu Serie A:han tapahtui kaudella 2012–2013, jonka jälkeen Reggiana on pelannut pääsarjatasolla.


title: Pallacanestro Reggiana

text: Kaudella 2013–2014 seura menestyi ensimmäistä kertaa kansainvälisillä kentillä, kun se voitti EuroChallengen. Tuolloin se voitti loppuottelussa venäläisen Triumf Ljubertsyn luvuin 79–65.


title: Johann Reinhold Patkul

text: Johann Reinhold Patkul (27. heinäkuuta 1660 Tukholma – 10. lokakuuta 1707 Kazimierz Biskup, Puola) oli liivinmaalaiseen aatelissukuun kuulunut diplomaatti, sotilas ja poliittinen juonittelija. Hänen nimestään on johdettu juonittelijaa tai opportunistia tarkoittava sana patkuli. Nimitystä käytti Suomessa esimerkiksi Lapuan liike tarkoittaen Lapuan liikettä vastustavia porvarillisia demokraatteja, kuten edistyspuoluetta ja maalaisliittoa.


title: Johann Reinhold Patkul

text: Patkulin vanhemmat olivat majuri, maaneuvos Fredrik Vilhelm Patkul ja Gertrud Holstfer. Hänen sukunsa oli jo 1400-luvun puolivälistä omistanut Wolmarin ja Wendenin välillä sijainneen Kegelnin maatilan ja he olivat hankkineet lähiseudulta myös muita tiloja. Patkulin vanhemmat olevat tunnettuja riitaisuudestaan ja heillä oli käynnissä lähes jatkuvasti oikeusjuttuja naapureidensa ja muiden Liivinmaan aatelisten kanssa. Johann Patkulin isä kuoli vuonna 1666.


title: Johann Reinhold Patkul

text: Patkul opiskeli sekä kotonaan että useissa ulkomaisissa yliopistoissa kuten Kielissä ja hankki itselleen hyvät tiedot historiassa, vieraissa kielissä, matematiikassa ja ennen kaikkea juridiikassa. Juridiikan taitojaan Patkul hioi edelleen useissa oikeusjutuissa joita hänellä oli jatkuvasti vireillä muiden muassa veljiensä holhoojia vastaan. Käräjöinnin vuoksi Patkul joutui usein matkustamaan Tukholmaan ja hänen oma taloutensa joutui huonoon kuntoon.


title: Johann Reinhold Patkul

text: Saadakseen raha-asiansa kuntoon Patkul hakeutui sotapalvelukseen ja hankki itselleen 1687 kapteenin viran Liivinmaan ruotsalaisen kenraalikuvernöörin, kreivi Jacob Johan Hastferin rykmentistä. Käräjöinnillä mainetta hankkinut Patkul johti Liivinmaan aatelin kamppailua omistustensa puolestaan kun kuningas Kaarle XI:n säätämä iso reduktio uhkasi viedä aatelin läänityksiä. Patkulin mielestä Ruotsia ja Liivinmaata yhdisti vain löyhä personaaliunioni eikä Ruotsin kuninkaalla ollut oikeutta puuttua Liivinmaan aatelisten perinteisiin privilegioihin. Patkul ja useita muita Liivinmaan aatelin johtajia asetettiin heidän toimintansa vuoksi oikeuden eteen Tukholmassa 1694. Oikeudenkäynnin aikana pääsyytettynä ollut Patkul pakeni Ruotsista lokakuussa 1694 kun hänen armonanomuksensa oli hylätty. Hänet tuomittiin joulukuussa 1694 poissaolevana kuolemaan ja menettämään omaisuutensa. Myös Patkulin kirjoitukset määrättiin poltettavaksi. Muut syytetyt tuomittiin myös kuolemaan mutta heidät armahdettiin kuuden vuoden vankeuden jälkeen.


title: Johann Reinhold Patkul

text: Ulkomaille paennut Patkul kierteli eri puolilla Eurooppaa kunnes hän syksyllä 1698 meni Saksin ja Puolan kuninkaan August II Väkevän palvelukseen. Patkulilla oli merkittävä osuus kun Ruotsia vastaan suunnattua Tanskan, Saksin ja Venäjän liittoumaa luotiin vuoden 1699 aikana. Tämä liittokunta julisti Ruotsille sodan vuonna 1700 ja tästä alkoi suuri Pohjan sota. Erityisesti 16. marraskuuta 1699 Saksin ja Venäjän välille solmittu yhteistyösopimus oli Patkulin aikaansaama. Patkul sopi myös kuningas August II:n kanssa että liittouman voitettua Liivinmaasta tulisi Augustin hallitsema alue jossa aatelilla olisi laaja itsehallinto. Ruotsissa Patkulin toiminta herätti suurta suuttumusta ja häntä yritettiin useaan kertaan siepata vangiksi.


title: Johann Reinhold Patkul

text: August Väkevän joukkojen sodan alussa kokemat vastoinkäymiset johtivat siihen että Patkul siirtyi 1701 Venäjälle Pietari Suuren palvelukseen. Hän oli mukana järjestämässä Venäjän sotalaitosta ja hankki maahan käsityöläisiä, insinöörejä ja upseereita ulkomailta. Vuonna 1703 Patkul nimitettiin salaneuvokseksi ja kenraalimajuriksi. Hänestä tuli myös tsaarin erikoislähettiläs ja hän sai tehtäväkseen houkutella Preussi mukaan Ruotsin vastaiseen liittokuntaan. Tässä Patkul ei kuitenkaan onnistunut vaikka hän lupaili Preussille alueita Puolan kustannuksella.


title: Johann Reinhold Patkul

text: Vuonna 1704 kenraaliluutnantin arvon saanut Patkul johti kuningas August II Väkevän käyttöön annettuja venäläisiä joukkoja näiden yrittäessä turhaan vallata ruotsalaisilta Posenin kaupungin. Patkul perääntyi joukkoineen Saksiin ja täällä hän vietti seuraavan vuoden arvostellen kuningas August Väkevän sotatoimia ja politiikkaa. Tämä johti lopulta siihen että August Väkevä antoi pidättää Patkulin Dresdenissä 20. joulukuuta 1705 ja hän oli sitten vangittuna ensin Sonnensteinissa ja sitten Königsteinissa.


title: Johann Reinhold Patkul

text: Syyskuussa 1706 solmitussa Altranstädtin rauhansopimuksessa sovittiin että August Väkevä luovuttaa Patkulin ruotsalaisille ja näin tapahtuikin 7. huhtikuuta 1707. Kuningas Kaarle XII päätti että vuonna 1694 Patkulille annettu kuolemantuomio oli pantava täytäntöön. Patkul mestattiin teilipyörällä aamulla 10. lokakuuta 1707 pienessä puolalaisessa Kazimierz Biskupin kylässä.


title: Patkuli

text: Patkuli oli halventava nimitys, jota käyttivät 1930-luvulla Suomessa Lapuan liikkeen kannattajat erityisesti presidentti K. J. Ståhlbergia kannattaneista maltillisista keskustaporvareista. Nimi viittasi liivinmaalaiseen aatelismieheen Johann Reinhold Patkuliin, joka juonitteli suuren Pohjan sodan aikana Ruotsia vastaan ja oli ensin Saksin kuninkaan August II Väkevän ja sitten Venäjän tsaarin Pietari Suuren palveluksessa.


title: Patkuli

text: Patkuli-nimitystä käytettiin myös jo aikaisemmin sisällissodan aikana punaisiin maltillisesti tai ymmärtäen suhtautuvasta porvarista.


title: Patkuli

text: Kommunistit käyttivät sosiaalidemokraateista samankaltaista pilkkanimeä noske, joka viittaa kommunisteja vastustaneeseen saksalaiseen sosialidemokraattiin Gustav Noskeen.


title: Darkest Hour

text: Darkest Hour on vuonna 1995 perustettu viisijäseninen yhdysvaltalainen yhtye. Se saavutti läpimurron vuonna 2003 julkaistulla kolmosalbumillaan "Hidden Hands of a Sadist Nation". Vahvasti poliittissävyinen levy kritisoi Yhdysvaltojen syyskuun 11. päivän tapahtumien jälkeistä militarismia ja esitteli metalcoresta yhä enemmän melodisen deathmetallin suuntaan kasvaneen yhtyeen. Sittemmin yhtye on julkaissut kuusi albumia ja saavuttanut menestystä myös Yhdysvaltojen Billboard-listalla.


title: Robert Acquafresca

text: Robert Acquafresca (s. 11. elokuuta 1987 Torino) on italialainen jalkapalloilija, joka pelaa Serie A -joukkue Atalanta BC:ssä, jossa hän on lainalla Genoasta. Torino FC:n kasvatti Acquafresca on pelipaikaltaan hyökkääjä.


title: Robert Acquafresca

text: Torinossa syntynyt, italialaisen isän ja puolalaisen äidin omaava, Acquafresca liittyi 6-vuotiaana Torino FC:n nuorten joukkueeseen. Viimeisenä juniorivuotenaan, 2005, Acquafresca pelasi Campionato Primaverassa 14 ottelua, joissa hän teki kaksi maalia.


title: Robert Acquafresca

text: Torino nousi Serie A:han 2005, mutta taloudellisista ongelmista johtuvien syiden takia Torino joutui kuitenkin palaamaan Serie B:hen ja joukkue joutui laittamaan pelaajiaan myyntiin. Inter päätyi ostamaan Acquafrescan nuorten joukkueeseensa, mutta jo kahden päivän päästä kaupasta, Acquafresca päätettiin lainata Trevison riveihin Serie B:hen.


title: Robert Acquafresca

text: Trevisossa Acquafresca pelasi kaksi kautta, kunnes 2007 kesällä Inter jatkoi hänen vuokraamistaan. Acquafresca oli osana David Suazon vaihtokauppaa, jossa Acquafresca siirtyi Cagliariin. Cagliarissa Acquafresca pelasi todella hyvin tehden 14 maalia, hän osui muun muassa Interiä vastaan.


title: Robert Acquafresca

text: 29. kesäkuuta 2009 Acquafresca siirtyi Genoaan vaihtokaupassa, jossa Interiin siirtyi Diego Milito. Genoa on kuitenkin lainaamassa Acquafrescaa tulevaksi kaudeksi Atalantaan.


title: Robert Acquafresca

text: Acquafrescaa on pidetty yhtenä Italian jalkapalloilun kirkkaimpana tulevaisuuden tähtenä. Hän on pelannut Italian alle 21-vuotiaiden maajoukkueessa 21 ottelua tehden 11 maalia. Hän on pelannut myös Italian U-17, U-18 sekä U-19 maajoukkueissa. U-21 maajoukkueessa hän teki debyyttinsä 2007 Albaniaa vastaan.


title: Robert Acquafresca

text: Lisäksi Acquafresca edusti Italian alle 23-vuotiaiden maajoukkuetta kesäolympialaisissa 2008.


title: Robert Acquafresca

text: Leo Beenhakker on yrittänyt houkutella Acquafrescaa pelaamaan Puolan maajoukkueeseen, koska Acquafresca omaa puolalaisen äidin. Hän olisi voinut yrittää hankkia Puolan kansalaisuuden, mutta Acquafresca on päättänyt edustaa Italiaa.


title: Egyptian Lover

text: Greg J. Boussard (s. 31. elokuuta 1963 Los Angeles, Kalifornia), tunnettu paremmin taiteilijanimeltään Egyptian Lover, on yhdysvaltalainen hip hopin ja elektron pioneeri sekä DJ. Hänet tunnetaan ehkä parhaiten vuoden 1984 hitistään ”Egypt, Egypt”.


title: Egyptian Lover

text: Egyptian Lover aloitti uransa DJ:nä Los Angelesissa vuonna 1979 ja teki ensimmäiset levytyksensä vuonna 1983. Vuonna 1984 julkaistu esikoisalbumi "On the Nile" saavutti listamenestystä nousten "Billboardin" Top R&B/Hip-Hop Albums -albumilistalla sijalle 44.


title: 2012 (elokuva)

text: 2012 on yhdysvaltalainen Roland Emmerichin ohjaama katastrofielokuva, joka käsittelee väitettyä maailmanloppuna spekuloitua Mayojen kalenterin 13. bak’tunin päättymisajankohtaa vuodelta 2012 (2012-ilmiö). Elokuvan maailmanlaajuinen ensi-ilta oli 13. marraskuuta 2009.


title: 2012 (elokuva)

text: Elokuvassa intialainen fyysikko huomaa auringon roihupurkausten aiheuttavan mikroaaltosäteilyn kaltaista säteilyä maapallon keskuksessa. Säteily kuumentaa maapallon sisusta ja aiheuttaa maanjäristyksiä, tulivuorenpurkauksia, tsunameja, ukkosmyrskyjä, kuivuutta, tulvia sekä nälänhätää.


title: 2012 (elokuva)

text: Elokuva sai arvostelijoilta kriittisen vastaanoton. Sillä on 39 % ”mätä”-arvosana kriitikoiden arvosteluja yhteen kokoavalla Rotten Tomatoes -sivustolla. Sivuston konsensuksessa kehutaan elokuvan erikoistehosteita, mutta arvostellaan heikkoa käsikirjoitusta ja pituutta. Yhdysvaltain avaruushallinto NASA nimesi elokuvan vuonna 2011 julkaistulla listallaan kaikkien aikojen surkeimmaksi tieteiselokuvaksi perustellen, että ajatus auringonpurkausten mikrosäteilyn vaikutuksesta maapallon ytimeen ja sitä kautta mannerlaattojen liikkeeseen on tieteellisesti mahdoton tapahtumaketju.


title: 2012 (elokuva)

text: Pohjois-Korea kielsi elokuvan hallussapidon ja katsomisen, koska vuonna 2012 vietettiin valtion perustajan ja johtajan Kim Il-sungin syntymän 100-vuotisjuhlia ja elokuvan koettiin antavan vuodesta negatiivisen kuvan.


title: 2012 (elokuva)

text: Elokuvaan on tehty kappale ”Time for Miracles”, ja sen laulaa Adam Lambert.


title: Yohon kansallispuisto

text: Yohon kansallispuisto on Kanadan Kalliovuorten neljästä kansallispuistosta pienin. Yohon kansallispuisto sijaitsee Kalliovuorten länsirinteillä Brittiläisessä Kolumbiassa. Kansallispuiston alueella sijaitsee muun muassa vuorenhuippuja, sulavasta jäästä muodostuvia järviä, jokia ja metsää. Siellä sijaitsevat myös Kicking Horse -joki ja Kanadan kolmanneksi korkein vesiputous Takakkawin putoukset.


title: Yohon kansallispuisto

text:
Yohon kansallispuisto muodostaa kolmen muun kansallispuiston kanssa Unescon maailmanperintöluettelon kohteen Kanadan Kalliovuorten puistot.
__notoc__
Charles Walcott löysi vuonna 1909 kansallispuistosta kambrikauden aikaisia fossiileja. Sieltä on löydetty noin 120 pehmeärunkoista merieliölajia 515 miljoonan vuoden takaa. Tämä Burgess Shalena tunnettu fossiiliesiintymä on tarjonnut tutkijoille paljon uutta tietoa evolutiivisista prosesseista.


title: Bruno Tuukkanen

text: Bruno Tuukkanen (11. marraskuuta 1891 Viipuri – 25. helmikuuta 1979 Helsinki) oli suomalainen taide- ja koristemaalari.


title: Bruno Tuukkanen

text: Tuukkasen vanhemmat olivat maalarimestari Vilho Tuukkanen ja Maria o.s. Seppänen. Hän kävi Viipurin taiteenystäväin piirustuskoulun 1906–1908 ja opiskeli Tukholman Konstfackskolanissa 1908–1912 sekä Münchenin Schule für freie und angewandte Kunstissa 1913.


title: Bruno Tuukkanen

text: Tuukkanen toimi vuodesta 1914 alkaen lasi- ja koristemaalarina. Hän osallistui Suomen lipun lopulliseen muotoiluun yhdessä taiteilija Eero Snellmanin kanssa. Tuukkanen teki lasi- ja seinämaalauksia sekä interiöörisuunnitelmia useisiin Suomen kirkkoihin. Hän laati myös 1920-luvulla perustetun Puu-Käpylän talojen ensimmäisen värisuunnitelman.


title: Bruno Tuukkanen

text: Tuukkanen opetti maalausta ja piirustusta Taideteollisuuskeskuskoulussa 1917–1920, 1948–1949 ja 1961–1966, jolloin se toimi nimellä Taideteollinen oppilaitos. Hän oli taideteollisen oppilaitoksen yliopettajana 1949–1959 ja rehtorina 1951–1959. Tuukkanen toimi Ornamon puheenjohtajana 1952–1957.


title: Bruno Tuukkanen

text: Tuukkanen on haudattu Hietaniemen hautausmaan Taiteilijainmäelle.


title: Nigel Pennick

text: Nigel Campbell Pennick (s. 1946 Guildford, Britannia) on muun muassa okkultismiin ja kelttiläisyyteen keskittyvien tekstien kirjoittaja. Hän on myös kuvittaja, okkultisti ja astrologi.


title: Nigel Pennick

text: Pennick kirjoittaa myös eurooppalaisista käsitöistä, rakennuksista, maisemista, perinteistä, peleistä ja hengellisisistä perinteistä.


title: Nigel Pennick

text: Hän on kirjoittanut monia kirjoja saksaksi ja julkaissut yli 24 kirjaa ja satoja artikkeleita erilaisista aiheista.


title: Nigel Pennick

text: Pennick eli suurimman osan lapsuudestaan sodanjälkeisessä Lontoossa. Hän on matkustanut laajalti Euroopassa ja Pohjois-Amerikassa tutkien, luennoiden ja ohjaten työpajoja sekä luoden alttareita ja labyrintteja.


title: Nigel Pennick

text: Hän on perustanut Institute of Geomantic Research -opiston ja kirjan kustantamon Library of the European Traditions.


title: Nigel Pennick

text: Pennick on opiskellut biologiaa. 15 vuoden ajan hän oli levien taksonomiaan tutkija valtion tutkimuslaitoksessa Cambridgessa. Tämän aikana hän julkaisi 29 tieteellistä artikkelia valtamerien mikro-organismien utrastruktuurista ja taksonomiasta, joihin kuuluu kahdeksan ennen tuntematonta levää ja alkueläintä. Tämän jälkeen hän siirtyi kirjailijaksi ja kuvittajaksi.


title: Nigel Pennick

text: Seuraavassa on luettelo Pennickin teoksista.Magical Alphabets


title: Fritz Riess

text: Fritz Riess (11. heinäkuuta 1922 Nürnberg – 15. toukokuuta 1991 Samedan, Sveitsi) oli saksalainen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän oli kilpailussa seitsemäs, eikä saavuttanut pisteitä, koska sen ajan säännöillä vain viisi parasta sai pisteitä.


title: Fritz Riess

text: Riess voitti vuoden 1952 Le Mansin 24 tunnin kilpailun yhdessä Hermann Langin kanssa.


title: Viiruhelmikana

text: Viiruhelmikana ("Acryllium vulturinum") on suurin helmikanojen heimon lajeista ja sukunsa ainut laji. Se elää Koillis-Afrikassa, Etelä-Etiopiassa, Keniassa ja Pohjois-Tansaniassa. Viiruhelmikana on suuri, noin 61-71 cm pitkä lintu, jolla on pyöreähkö ruumis ja pieni pää. Linnun pää muistuttaa korppikotkan päätä.


title: Ken Richardson

text: William Kenneth "Ken" Richardson (21. elokuuta 1911 Bourne, Lincolnshire – 27. kesäkuuta 1997 Bourne, Lincolnshire) oli brittiläinen F1-kuljettaja. Hän osallistui yhteen F1-osakilpailuun kaudella 1951, Italian GP:hen. Hän oli aika-ajoissa yhdeksäs, mutta ei kuitenkaan saanut startata kilpailuun, koska hänellä ei ollut tarvittavaa ajolupaa. Hän ei yrittänyt enää F1-sarjaan tämän jälkeen.


title: Angus, Thongs and Perfect Snogging

text: Angus, Thongs and Perfect Snogging on vuonna 2008 ensi-iltansa saanut brittiläinen komediaelokuva. Elokuvan on ohjannut Gurinder Chadna. Elokuva perustuu kahteen Louise Rennisonin kirjoittamaan suosittuun nuortenromaaniin: Angus, Thongs and Full-Frontal Snogging ja It's OK, I'm Wearing Really Big Knickers (suom. Kissanpäiviä ja jumalaisia jätkiä ja Minihameita ja miesmagneetteja). Elokuva seuraa 14-vuotiaan Georgia Groomen näyttelemän Georgia Nicolsonin elämää, kun hän yrittää saada poikaystävän, järjestää parhaat viisitoistavuotissyntymäpäivät ikinä ja pitää samalla vanhempansa (Alan Davies ja Karen Taylor) onnellisena.


title: Angus, Thongs and Perfect Snogging

text: "Angus, Thongs and Perfect Snogging" sijoittuu Eastbourneen, Englannin rantakaupunkiin. Elokuva on kuvattu siellä ja Brightonissa. Elokuva julkaistiin Englannissa 25. heinäkuuta 2008.


title: Angus, Thongs and Perfect Snogging

text:
Kouluvuoden ensimmäisenä päivänä Georgia ja hänen ystävänsä, Jas (Eleanor Tomlinson), Ellen (Manjeeven Grewal) ja Rosie (Georgia Henshaw) huomaavat kaksi uutta poikaa, jotka ovat juuri muuttaneet Lontoosta Eastbourneen: kaksoset Robbie (Aaron Johnson) ja Tom (Sean Bourke). Tytöt seuraavat poikia, jotka tutkivat Eastbournea ystävänsä Huba-Daven (Tommy Bastow) kanssa.
Georgia tekee suunnitelman päästäkseen Robbien lähelle. Huomattuaan Robbien pitävän kissoista, hän teeskentelee kissansa Anguksen olevan kadoksissa. Jasilla on Angus hihnassa, mutta se karkaa, ja Tom nappaa sen. Jas ja Tom aloittavat seurustelun, kun taas Robbie tapailee Georgian kilpailijaa Lindsayta.


title: Angus, Thongs and Perfect Snogging

text:
Samaan aikaan Georgian isä saa työtarjouksen Uudesta-Seelannista ja lähtee sinne valmistelemaan perheen muuttoa hänen luokseen. Hänen ollessaan poissa Georgian äiti palkkaa komean rakentajan Jemin remontoimaan olohuonetta. Äiti alkaa viettää yhä enemmän aikaa Jemin kanssa ja saa Georgian huolestumaan vanhempiensa avioliiton puolesta.
Yrittäessään "kasvaa isoksi" Robbieta varten Georgia menee Peter Dyerin (Liam Hess) suutelutunnille. Peter ihastuu Georgiaan ja yrittää seuraavan illan bileissä suudella tätä. Molemmat kaatuvat puskaan ja Robbie, Lindsay, Jas ja Tom näkevät hänen alushousunsa ja hänet maassa Peterin kanssa. Yrittäessään päästä eroon Peteristä Georgia valehtelee tälle olevansa lesbo. Tom kutsuu Jasin uimaan hänen ja Robbien kanssa. Georgia keksii tavata heidät altaalla ja tuo pikkusiskonsa mukaan, koska on joutunut tämän lapsenvahdiksi. Robbie ja Georiga suutelevat uima-altaassa. Robbie lähtee ja sanoo, että hänen pitää järjestää pari asiaa, mutta lupaa soittaa Georgialle myöhemmin.
Muutamaa viikkoa myöhemmin Huba-Dave kutsuu Georgian mukaansa Robbien bändin Stiff Dylansin bileisiin. Luettuaan kirjan "Men are from Mars, Women are from Venus" Georgia keksii suunnitelman tehdä Robbien mustasukkaiseksi menemällä Daven kanssa. Robbie yrittää jutella Georgian kanssa bileissä, mutta Lindsay keskeyttää hänet.
Koulussa Dave saa tietää Georgian käyttäneen häntä tehdäkseen Robbien kateelliseksi ja lopettaa Georgialle puhumisen. Kun Dave kertoi Robbielle Georgian käyttäneen Davea hyväksi, Robbiekin suuttuu hänelle. Kun Georgia saa tietää Jasin paljastaneen asian, heille tulee riita ja he sanovat, etteivät puhu toisilleen enää ikinä.
Georgiasta tuntuu, että hänellä ei ole syytä jäädä Englantiin, ja hän päättää haluta muuttaa Uuteen-Seelantiin. Ennen lähtöään Georgia menee rannalle tietäen Robbien olevan siellä ja pyytää tältä anteeksi. Robbie kertoo hänelle jättäneensä Lindsayn ja tunnustaa yhä pitävänsä Georgiasta.


title: Angus, Thongs and Perfect Snogging

text: Lopussa Georgian äiti vie Georgian klubille, ja selviää, että siellä on Georgian yllätysviisitoistavuotissyntymäpäiväjuhlat, jotka Jas on Georgian äidin kanssa salaa järjestänyt. Kaikki hänen ystävänsä ja hänen perheensä onnittelevat häntä, ja Jas ja Georgia päättävät olla taas ystäviä. Yllätykseksi Georgian isä on palannut Uudesta-Seelannista ja päättänyt jäädä Eastbourneen saatuaan paremman työtarjouksen. Paljastuu myös, että Jem on homo ja hänen poikaystävänsä omistaa yökerhon. Stiff Dylans esittää kappaleensa Ultraviolet, jonka Robbie on kirjoittanut Georgiasta, kun Lindsay, joka on tullut omista juhlistaan (jonne kukaan ei ole saapunut), keskeyttää heidät ja sanoo Robbielle, että voi joko ottaa tämän tai menettää ikuisiksi ajoiksi. Robbie kertoo Lindsaylle, että Georgia on se, jonka hän haluaa, ja suutelee Georgiaa lavalla.


title: Muumit ja suuri syysjuhla

text: Muumit ja suuri syysjuhla on kahdeksas Muumi-tietokonepeli. Se ilmestyi loppuvuodesta 2007 ja julkaistiin myös Nintendo DS -käsikonsolille keväällä 2010.


title: Muumit ja suuri syysjuhla

text: Peli on toinen Muumi-tietokonepeli, jossa vaikeustason voi valita, tosin nyt vaikeustasoja on tullut yksi lisää. Peli on puolestaan ensimmäinen Muumi-peli, jossa voi valita kielen (suomi tai ruotsi, Nintendo DS -versiossa myös norja ja tanska). Yksikään "Muumilaakson tarinoista" tuttu ääninäyttelijä ei ole mukana pelissä. Ääninäyttelijät ovat samat kuin edellisessä, "Muumit ja salaperäiset huudot" -pelissä.


title: Muumit ja suuri syysjuhla

text: Kesä on lopuillaan ja Muumit valmistautuvat vuosittaiseen syysjuhlaan. Pelaajan tehtävänä on auttaa Muumipeikkoa syysjuhlan järjestämisessä. Ennen kuin juhlajärjestelyt ovat valmiina, on paljon tekemistä, ja Muumipeikko tarvitsee kaiken mahdollisen avun selvitäkseen siitä.


title: Muumit ja suuri syysjuhla

text: Erilaisia tehtäviä, joista saa aina palkinnoksi jonkin esineen tai tavaran juhlia varten, on useita: Kaikki tehtävät täytyy suorittaa, jotta suuri syysjuhla voi viimein alkaa.


title: Olavi Laine

text: Olavi Einar Laine (20. joulukuuta 1922 Oulu – 15. joulukuuta 1983 Helsinki) oli suomalainen tunnettu ja tuottelias taidemaalari.


title: Olavi Laine

text: Oulun vapaa taidekoulun 1940 käynyt Laine meni naimisiin jatkosodan loppuvaiheessa 1944 Tyyne Alapihlajan kanssa johon hän oli tutustunut kolme vuotta aiemmin sotasairaalassa Mikkelissä. Laineet asuivat sodan jälkeen Ristiinassa ja muilla paikkakunnilla Itä-Suomessa kunnes he muuttivat Hämeenlinnaan. Viimeksi he asuivat pääkaupunkiseudulla muun muassa Espoon Tapiolassa ja Helsingin Vuorimiehenkadulla.


title: Olavi Laine

text: Uransa alkuvaiheissa 1940-luvulla Laineen työt levisivät lähinnä tuttavien ja sukulaisten välityksellä. Hän piti ensimmäiset näyttelynsä 1947 Mikkelissä. Vuonna 1952 hylättyihin apuraha-anomuksiin kyllästynyt Laine myi omaisuutensa ja matkusti perheensä kanssa Nizzaan Ranskaan jossa hän opiskeli "École Nationale d'Arts Décoratifs de Nicessä" 1952–1953 ja vielä myöhemmin "École Municipale de Dessinissä" 1962–1963. Nizza ympäristöineen teki suuren vaikutuksen Laineeseen ja hän kuvasikin sitä useissa maalauksissaan. Toinen Laineen suosikkikohde Ranskassa oli Chartres Pariisin lähellä. Laine kävi myös usein Ruotsissa ja maalasi siellä Lökholmenin kalastajasataman ja Kosterin saaren maisemia. Laine hankki 1960-luvulla "Maalarmäki"-nimisen kesäpaikan Juvalta ja kuvasi tätäkin ympäristöä useissa maalauksissaan.


title: Rock Out

text: Rock Out on brittiläisen heavy metal-yhtyeen Motörheadin kappale levyltä Motörizer. Kappale on tullut melko tunnetuksi sen julkaisun jälkeen, ja sitä on pidetty jopa 2000- luvun Ace of Spadesina. Kappale on hyvin nopeatempoinen. Siitä on tehty myös musiikkivideo. Rock Out oli tunnuslauluna WWE:n Pay-Per-View - tapahtumassa 7. syyskuuta 2008. Kappale äänestettiin Motörheadin neljänneksi parhaaksi biisiksi Radio Rockin Suurimmat yhtyeet-äänestyksessä.


title: ULEB Cup 2007–2008

text: ULEB Cupin kausi 2007–2008 oli koripallon ULEB Cup -sarjan kuudes kausi, jonka jälkeen sarjan nimeksi vaihdettiin ULEB Eurocup. Suomalaisista mukana oli Teemu Rannikko, jonka joukkue oli Khimki BC. Sarjan voitti DKV Joventut.


title: ULEB Cup 2007–2008

text: 54 joukkuetta jaettiin kuuden joukkueen lohkoihin, jolloin jokaisessa oli kuusi joukkuetta. Lohko oli kaksinkertainen, jolloin kaikki joukkueet pelasivat toisiaan vastaan kerran kotona sekä kerran kotona. Ottelut pelattiin 6. marraskuuta 2007-22. tammikuuta 2008. Lohkojen neljä parasta pääsivät seuraavalle kierrokselle.


title: ULEB Cup 2007–2008

text: Joukkueet arvottiin pareihin, jotka pelasivat kaksi peliä. Jokainen joukkue pelasi yhden kotipelin ja yhden vieraspelin. Peleissä tehdyt korit laskettiin yhteen ja joukkue, jolla oli korkeampi pistemäärä pääsi jatkoon. Ensimmäinen osaottelu pelattiin 19. helmikuuta ja toinen 26. helmikuuta.


title: ULEB Cup 2007–2008

text: 16 jäljelle olleelle joukkueelle arvottiin pari ja pelit pelattiin samalla menetelmällä kuin äskeiselläkin pelikierroksella. Ottelut pelattiin 11. maaliskuuta-19. maaliskuuta.


title: ULEB Cup 2007–2008

text: Jäljellä olleet kahdeksan joukkuetta pääsivät 10. huhtikuuta-13. huhtikuuta Torinon Palavelassa järjestettyyn Final Eightiin. Ottelut pelattiin kerrasta poikki menetelmällä.


title: Yazdegerd III

text: Yazdegerd III (, k. 651) oli sassanidien suvun 29. ja viimeinen Persian kuningas.


title: Yazdegerd III

text: Yazdegerdin isä oli Shahryar, joka oli Itä-Rooman keisarin Maurikioksen tyttären Miriamin poika. Yazdegerd oli kuningas Khusrau II:n pojanpoika. Khusraun murhasi hänen poikansa Kavadh II.


title: Yazdegerd III

text: Yazdegerd III nousi Persian kuninkaaksi pitkän sisällissodan jälkeen 15. kesäkuuta 632. Uusi kuningas oli tuolloin vielä nuori eikä hän juuri ehtinyt käyttämään valtaansa, sillä arabien invaasio alkoi samana vuonna. Arabien voittama Kadesian taistelu marraskuussa 636 ratkaisi Persian kohtalon. Kalifi Umar määräsi Yazdegerdin kääntymään islamilaisuuteen, mutta Yazdegerd kieltäytyi. Hän haki liittolaisuutta Persian perinteiseltä viholliselta Itä-Roomalta ja onnistuikin saamaan näiltä jonkin verran apua.


title: Yazdegerd III

text: Pitkän piirityksen jälkeen Arabit valtasivat sassanidihallitsijoiden pääkaupungin Ktesifonin 637. Yazdegerd III joutui pakenemaan Meediaan, jossa hän nosti joukkoja uuteen vastarintaan. Arabit voittivat myös seuraavan Nahavandin taistelun vuonna 642. Arabijoukkojen edetessä Yazdegerd III joutui pakenemaan aina idemmäs, kunnes paikallinen mylläri tappoi hänet rahapussin vuoksi Mervissä.


title: Yazdegerd III

text: Yazdegerd III:n poika Pirooz II pakeni Kiinaan, jossa hänestä tuli Tang-dynastian kenraali. Vaikka hänet mainitaan joskus pakolaiskuninkaana, hän ei koskaan hallinnut Persiassa.


title: Yazdegerd III

text: Yazdegerdin tyttären Sharbanun pojasta Ali-Zain-ul-Abedinista tuli neljäs pyhä imaami Abu Muhammad. Toinen tytär Izdundad meni naimisiin juutalaisen eksilarkin Bostanain kanssa.


title: Painin Euroopan-mestaruuskilpailut 1930

text: Vuoden 1930 painin Euroopan-mestaruuskilpailut järjestettiin kreikkalais-roomalaisen painin osalta maaliskuussa Tukholmassa, Ruotsissa. Vapaapainissa kisattiin toukokuussa Brysselissä, Belgiassa. Molemmilla tyyleillä painittin seitsemässä painoluokassa.


title: Yrityssuomi.fi

text: Suomi.fi yritykselle tarjoaa tietoa ja palveluita yrityksille ja yrittämisestä kiinnostuneille sekä kokoaa yrityksen tarvitsemat palvelut yhteen osoitteeseen. Se on käyttäjälle maksuton neuvonta- ja asiointipalvelu, joka tarjoaa tietoa ja palveluja yritystoiminnan käynnistämiseen, kasvattamiseen ja kehittämiseen.


title: Yrityssuomi.fi

text: Verkkopalvelu muodostuu yrityksen kehityskaaren mukaisista tietokokonaisuuksista, julkisten organisaatioiden yhdenmukaisista palvelukuvauksista ja sekä muista palvelun aihealueeseen kuuluvista palveluista ja sisällöistä.


title: Yrityssuomi.fi

text: Suomi.fi yritykselle on osa Suomi.fi-verkkopalvelua, jonka sisällöntuotannosta ja kehittämisestä vastaa Väestörekisterikeskus.


title: Yrityssuomi.fi

text: Suomi.fi yritykselle -verkkopalvelu tuotetaan suomeksi, ruotsiksi ja englanniksi, ja se toimii Euroopan unionin palveludirektiivin edellyttämänä, sisämarkkinoiden ja jäsenvaltioiden rajat ylittävänä keskitettynä asiointipisteenä.


title: Yrityssuomi.fi

text: Suomi.fi yritykselle -palvelun kautta pääset myös käyttämään Oma Yritys-Suomi -palvelua ja siellä olevia sähköisiä työkaluja, kuten liiketoimintasuunnitelmaa, yrityksen kehittämiskartoitusta ja kansainvälistymissuunnitelmaa.


title: Yrityssuomi.fi

text: Yritys-Suomi-puhelinpalvelu neuvoo yrityksen perustajia ja toimivia yrityksiä eri tilanteissa. Yritys-Suomi-puhelinpalvelu palvelee suomeksi numerossa 0295 020 500 ja ruotsiksi numerossa 0295 020 501.


title: Purple Heart

text: Purple Heart () on Yhdysvaltain armeijan kunniamerkki, joka presidentin nimissä myönnetään armeijan palveluksessa haavoittuneelle tai kuolleelle. Edeltäjänsä "Badge of Military Meritin" kanssa se on vanhin yhdysvaltalaissotilaille yhä annettava kunniamerkki ja toiseksi vanhin kunniamerkki vanhimman ollessa Fidelity Medallion, joka annettiin vuonna 1780 vain kolmelle sisällissodan sotilaalle, jotka osallistuivat englantilaisen majurin sieppaukseen.


title: Purple Heart

text: Nykyisen kaltaisia purppurasydämiä alettiin myöntää vasta vuonna 1932, joskin niitä on voitu myöntää takautuvasti 5. huhtikuuta 1917 jälkeen haavoittuneille. Sen alkuperäinen idea on kuitenkin huomattavasti vanhempi.


title: Purple Heart

text: Purppurasydämen edeltäjää kutsuttiin nimellä "The Badge of Military Merit" ja sen perusti George Washington 7. elokuuta 1782. The Badge of Military Merit myönnettiin vain kolmelle Yhdysvaltain vapaussodassa taistelleelle sotilaalle. Merkkiä ei virallisesti lakkautettu, mutta sitä ei myönnetty kenellekään Amerikan sisällissodassa taistelleelle.


title: Purple Heart

text: Vasta ensimmäisen maailmansodan jälkeen, 1920-luvun lopulla, virisi aloite sydämenmuotoisen, purppuranvärisestä kankaasta tehdyn The Badge of Military Merit -kunniamerkin uudistamisesta. Tämän seurauksena purppurasydän otettiin käyttöön Washingtonin syntymän 200-vuotispäivänä 22. helmikuuta 1932. Ensimmäinen purppurasydän myönnettiin kenraali Douglas MacArthurille.


title: Purple Heart

text: Yhdysvaltojen armeijan säännöstön mukaan purppurasydän myönnetään Yhdysvaltain presidentin nimissä armeijan palveluksessa haavoittuneelle tai kuolleelle henkilölle. Purppurasydän eroaa kaikista muista kunniamerkeistä siinä, ettei se vaadi kenenkään "suosittelua", vaan myönnetään kriteerien täyttymisen perusteella. Esityksen tekee joku asianomaisen henkilön yläpuolella komentoketjussa oleva.Kuusi yhdysvaltain armeijan sotilasta on saanut ennätykselliset kahdeksan purppurasydäntä:


title: Jyrä

text: Jyrä on maatalouskone, jolla maanpinta tiivistetään kylvön jälkeen kosteuden haihtumisen estämiseksi. Kuten useimmat muutkin maatalouden työkoneet, jyrät olivat aluksi hevosvetoisia ja muuttuivat traktorivetoisiksi traktorien tullessa käyttöön ja saivat hydrauliikkaa ja muita lisäominaisuuksia traktorien koon kasvaessa.


title: Jyrä

text: Nyttemmin erillistä jyrää tarvitaan aiempaa vähemmän, kun uudemmat koneet saattavat tehdä sekä muokkauksen, kylvön, lannoituksen että maanpinnan tiivistämisen yhdellä ajokerralla. Kun ajokerrat näin vähenevät, voidaan vähentää nykyaikaisten suurten traktorien liian kosteissa olosuhteissa pelloilla työskenneltäessä muuten helposti aiheuttamaa, haitallista maaperän tiivistymistä, joka ei ollut ongelma vielä hevosvetoisten työkoneiden tai varhaisten, keveiden traktorien aikaan.


title: Yleisurheilu kesäolympialaisissa 2008 – miesten seiväshyppy

text: Miesten seiväshyppy kesäolympialaisissa 2008 käytiin 20.–22. elokuuta Pekingin olympiastadionilla. Karsintarajat kilpailuun olivat 575 cm (A-raja) ja 555 cm (B-raja).


text:
Ennätykset ennen kilpailua olivat seuraavat:
Kilpailun aikana tehtiin uusi olympiaennätys:


text: Kaikki 575 cm ylittäneet tai vähintään 12 urheilijaa finaaliin.


title: Raven (sarjakuvahahmo)

text: Raven, oikealta nimeltään Rachel Roth on DC Comicsin kustantamissa sarjakuvissa esiintyvä supersankaritar, jonka loivat Marv Wolfman ja George Pérez. Raven teki ensiesiintymisensä DC Comics Presents -sarjakuvan numerossa 26 vuonna 1980. Raven tunnetaan Teinititaanien jäsenenä, joka kykenee hallitsemaan sieluaan taistellakseen, joko fyysisessä olomuodossaan tai sielullisessa demonin muodossa. Hänen otsassaan oleva punainen jalokivi on nimeltään Chakra, jonka avulla Raven kykenee hallitsemaan omaa synkempää demonin puoltaan.


title: Raven (sarjakuvahahmo)

text: Raven syntyi ihmisäidille Angela Rothille, joka tunnetaan myös nimellä Arella ja paholaisisälle Trigonille. Raven kasvoi pasifistisessa todellisuudessa Azarathissa, jossa Ravenia opetettiin hallitsemaan tunteitaan, jotta hänen perityt demoniset voimansa eivät pääsisi valloilleen. Raven kuitenkin karkasi kohti Gotham Citya ja liittyi kulttiin. Myöhemmin hänelle selvisi, että Trigon suunnitteli tulevansa Ravenin ulottuvuuteen, minkä Raven vannoi estävänsä. Raven pyysi Oikeuden Puolustajilta apua, mutta he kieltäytyivät Zatannan aistittua hänen paholaispuolen. Epätoivossaan Raven perusti Teinititaanit, johon liittyivät Vaihdokas, Kyborgi, Poika Salama, Robin, Tähtituli ja Ihmetyttö, joiden avulla ryhmä taisteli Ravenin isää Trigonia vastaan.


title: Raven (sarjakuvahahmo)

text: Ryhmä onnistui lopulta pysäyttämään Trigonin ja sulkemaan hänet vangiksi toiseen ulottuvuuteen. Siitä huolimatta Raven joutui taistelemaan isänsä vaikutuksia vastaan, sillä Trigonia ei tuhottu kokonaan. Tämän vuoksi muutamaan otteeseen hän oli menettää hallintansa erinäisten stressien vuoksi ja hädin tuskin sai itsensä normaaliin tilaan sulkeakseen sisällään olevan paholaisen pois. Myöhemmin Trigon pääsi vapaaksi vankaudestaan ja tuli maaplaneetalle ottaakseen Ravenin hallintaansa. Azarath oli samalla tuhottu. Teinititaanit päättivät yhdessä tappaa Ravenin, jonka avulla Azarathin sielut saivat käyttää Ravenia eräänlaisena kulkureittinä tappaakseen Trigonin. Jälkeen päin Ravenia pidettiin kuolleena, mutta hän nousi taistelun tuhkista uudelleen henkiin, jonka ansiosta Ravenin sielu oli puhdistunut Trigonin pahuudesta.


title: Raven (sarjakuvahahmo)

text: Myöhemmin Brother Bloodin kätyrit onnistuivat sieppaamaan Ravenin, jotta he voisivat saada Nightwingin hallintaansa. He käyttivät tätä hyväkseen pelastaakseen Brother Bloodin, mutta loput Teinititaanit kykenivät estämään heidän aikeet. Sen jälkeen Raven päätti ottaa asukseen valkoisen kaavun merkkinä siitä, että hän oli vapaa isänsä vaikutuksesta.


title: Raven (sarjakuvahahmo)

text: Kolmas Ravenin versio esiintyi, jota hallitsi hänen paha omatunto ja yritti tämän vaikutuksesta istuttaa Trigonin lasten siemeniä uusiin kehoihin. Raven jopa hyökkäsi Nightwingin ja Tähtitulen häihin Tamaran-planeetalle istuttaakseen yhden siemenistä Tähtituleen. Siemen oli kuitenkin hyvän Ravenin siemen eikä pahuuden siemen. Tämä tapahtuma johti Tähtitulen jättämään maaplaneetan paetakseen pahalta Ravenilta ja kohti henkistä matkaa. Raven kykeni istuttamaan siemeniä useisiin supersankareihin, mutta Teinititaanit kykenivät voittamaan hänet Phantasmin avulla. Raven kuitenkin palasi takaisin aikeissaan tuhota hyvän puolensa, jonka hän oli istuttanut Tähtituleen. Teinititaanit onnistuivat jälleen kerran voittamaan Ravenin, jonka hyvä puoli muuttui uudeksi kultaiseksi henkikehoksi. Henkenä Raven vaelti pitkin maaplaneettaa etsien omaa paikkaansa, jonka aikana hän tapasi Brother Bloodin. Hän istutti Ravenin hengen teini-ikäisen tytön kehoon. Teinititaanit saivat kuulla Brother Bloodin aikeista, joka johti verikirkon kulttia, jotka palvoivat Ravenin isää Trigonia. Ennustuksen mukaan Brother Bloodin ja Ravenin mennessä naimisiin tuloksena olisi maailman loppu. Teinititaanit onnistuivat keskeyttämään häät, jonka seurauksena Raven pakotti kultin pakenemaan. Kaiken päättääksi hän liittyi uudestaan Teinititaaneihin ja siirtyi opiskelemaan high schooliin Rachel Rothina kunnioittaakseen edesmennyttä äitiään.


title: Raven (sarjakuvahahmo)

text: Raven esiintyi ensimmäisen kerran televisiossa "Teen Titansin" animaatiosarjassa vuosina 2003–2006. Hahmoa oli muokattu lähinnä ulkonäön osalta. Toisin kuin sarjakuvissa animaatiossa Ravenin iho oli harmaa ja hiukset, sekä silmät violetin väriset. Luonteeltaan hahmo oli apaattinen ja ryhmän kypsin jäsen. Raven esiintyi myös sarjaan perustuvassa elokuvassa .


title: Raven (sarjakuvahahmo)

text: Raven esiintyi myös vierasroolissa parodiasarjassa Robot Chicken.


title: Työn imu

text: Työn imu on suhteellisen tuore työhyvinvoinnin käsite. Se kuvaa työntekijän myönteisiä työhyvinvointikokemuksia, ei pahoinvoinnin, kuormittuneisuuden tai stressioireilun määrää työssä. Suomalaisessa työolotutkimuksessa ja keskustelussa työn imu on vakiintunut viittaamaan "work engagementiin" sellaisena kuin hollantilaiset Wilmar Schaufeli ja Arnold Bakker sen ovat määritelleet.


title: Työn imu

text: Tarkemmin työn imulla tarkoitetaan myönteistä, tunne- ja motivaatiotäyttymyksen tilaa, jota luonnehtivat 1) tarmokkuus ("vigor"), 2) omistautuminen ("dedication") ja 3) uppoutuminen ("absorption"). "Tarmokkuus" on kokemusta energisyydestä, halua panostaa työhön, sinnikkyyttä ja ponnistelun halua myös vastoinkäymisiä kohdatessa. "Omistautuminen" on kokemuksia merkityksellisyydestä, innokkuudesta, inspiraatiosta, ylpeydestä ja haasteellisuudesta työssä. "Uppoutumista" luonnehtii syvä keskittyneisyyden tila, paneutuneisuus työhön ja näistä koettu nautinto. Aika kuluu kuin huomaamatta ja irrottautuminen voi tuntua vaikealta.


title: Työn imu

text: Kansainvälisen tutkimuksen perusteella vahvimmin työn imua tukevat erilaiset työhön liittyvät voimavarat: ne työn fyysiset, psykologiset, sosiaaliset tai organisatoriset piirteet, jotka auttavat vähentämään työn koettuja vaatimuksia ja jotka edesauttavat työn tavoitteiden saavuttamista . Työn voimavarat tukevat hyvinvointia työssä myös siksi, että ne tyydyttävät inhimillisiä itsenäisyyden, yhteisöllisyyden ja pärjäämisen perustarpeita ihmisessä ja siten virittävät henkilökohtaista kasvua, oppimista ja kehittymistä työssä. Eri töissä ja organisaatioissa kulloinkin merkityksellisimmät työn voimavarat voivat vaihdella ja olla tehtävätasoisia (esim. työn koetut tulokset, työn kehittävyys), työn organisointia koskevia (esim. työn itsenäisyys), vuorovaikutukseen liittyviä (esim. esimiehen ja työyhteisön tuki) tai organisatorisia (esim. kannustava ja uudistushakuinen työilmapiiri, perhemyönteinen organisaatiokulttuuri).


title: Työn imu

text: Työn voimavaratekijöiden lisäksi työn imuun voivat vaikuttaa työasemassa tapahtuvat muutokset; hyvinvoinnin tarttuminen ihmisten välillä ; yksilölliset voimavarat ; palautuminen työpäivän rasituksista ; työn ja kodin rikastava vuorovaikutus sekä kodin voimavarat ja positiiviset interventiot .